Veliki radovi i veliki planovi – Ozon Media\nVeliki radovi i veliki planovi\nViše gorućih problema koji su mučili stanovnike Noćaja rešeni su u prethodnom periodu. Radovi su vršeni na seoskoj školi, zatim na saobraćajnoj i sportskoj infrastrukturi, uličnoj rasveti, a možda i najznačajniji projekat koji je realizovan u ovom mestu jeste izgradnja vodovodne mreže.\nŠta je do sada urađeno, a šta je u planu za budućnost govorio je Slobodan Bogdanović, predsednik saveta Mesne zajednice Noćaj.\n„Izgradnja vodovoda startovala je krajem 2015. godine i to je najveći investicioni poduhvat u proteklih nekoliko godina kada je reč o proširenju vodovodne mreže na teritoriji opštine Sremska Mitrovica. Radovi su ušli u samu završnicu, odnosno veći deo posla je priveden kraju, ostalo je samo još da glavni vod stigne do nekoliko manjih uličica i da celo selo bude pokriveno mrežom. Sva domaćinstva u svakoj od ulica treba da imaju mogućnost da se priključe na gradsku vodovod, što je od početka realizacije ovog projekta i bio plan“, kaže Bogdanović.\nPrema njegovim rečima vodosnabdevanje je uredno, prekida je bilo samo zbog određenih radova i bili su na vreme najavljeni, pritisak vode je takođe dobar.\nPriključenje Noćaja na gradsku vodovodnu mrežu jeste bio najskuplji projekat koji je u Noćaju realizovan poslednjih godina, ali Bogdanović ističe da su po njemu podjednako značajni i radovi koji su vršeni u Osnovnoj školi „Dobrosav Radosavljević Narod“.\n„Jako bitni radovi u našem selu, po mom mišljenju, svakako su oni koji su izvedeni u seoskoj osnovnoj školi. Učionice i hodnici su okrečeni, promenjena su vrata, postavljena je nova rasveta, sređene su podne podloge i sada su uslovi za boravak i rad kako dece, tako i svih zaposlenih neuporedivo bolji. Ostalo je još da se kompletno sanira sanitarni čvor, što očekujemo da će biti odrađeno tokom letnjeg raspusta, a prema nekim najavama direktora škole Slađana Papića, radiće se i na izolaciji i samoj fasadi objekta“, priča Bogdanović.\nOn dodaje da je obezbeđen materijal da se školsko dvorište kompletno ogradi i da nakon svih tih radova ostaje jedino da se reši problem krova u sportskoj sali.\n„Školska sala prokišnjava već neko vreme i to je problem na koji ćemo se fokusirati u narednom periodu, nadležni su upućeni u problematiku, te očekujemo da će se isti sanirati ako ne ove, onda početkom naredne godine. Nakon krova moramo srediti i pod. Trenutno je to parket koji je oštećen usled prokišnjavanja i koji bi trebalo zameniti nekom modernom podlogom namenjenom za sportske aktivnosti u zatvorenom“, kaže predsednik.\nBogdanović se vraća samo dva meseca ranije, donosno u april mesec kada je obezbeđena i sama zona škole, a u smislu saobraćajne signalizacije i usporivača brzine kretanja vozila. Ovaj deo sela bio je, zbog dve vezane krivine, izuzetno nezgodan za vozače i na toj deonici puta su se često dešavale nesreće.\n„Postavljena je vertikalna i horizontalna saobraćajna signalizacija, zatim dva brzinska displeja i to u ulicama Luke Sretenovića i Stojana Pandurovića, kao i vibrirajuće trake na samom asfaltu. Već sada je primetno da se vozači drugačije ponašaju na ovoj deonici, što mi je posebno drago, a pun efekat ovih radova ćemo videti tek od septembra kada naši đaci ponovo krenu u školu“, objašnjava Bogdanović.\nVrednost svih radova koji su izveden u zoni škole iznosila je oko 1,2 miliona dinara, a sredstva su obezbeđena od strane Pokrajinskog sekretarijata za energetiku, građevinarstvo i saobraćaj i Grada Sremska Mitrovica.\nJoš jedan problem koji koji je rešen jeste put u ulici Aleksandra Mijailovića. On se izvesno vreme nalazio u jako lošem stanju, znatno oštećen usled velike frekfencije teretnih kamiona koji su tom ulicom svakodnevno saobraćali. Put je kompletno rehabilitovan u dužini od oko 750 metara.\nPut ka novom groblju je nasut grebanim asfaltom u dužini od oko 420 metara. Širina puta je 5 metara.\nUrađena je ulična, javna rasveta u delu ulice Miladina Parmakovića u kojem se nalazi pet domaćinstava.\n„Generalno u Noćaju imamo problem sa uličnom rasvetom. Ono što je dobro jeste da smo postavili svetiljke u jednoj ulici koja je bila u mraku, ali generalno često dolazi do kvarova, jer su postojeći uređaji dotrajali, tako da je to problem kojim ćemo se takođe pozabaviti u narednom periodu. Akcenat ćemo staviti na centar sela i glavnu ulicu, na pomenute dve krivine koje zaista treba da budu dobro osvetljene i pregledne, jer same po sebi su nezgodne, a tu je frekfencija saobraćaja – pešaka, biciklista, motornih vozila jako velika“, nastavlja predsednik.\nOn dalje objašnjava, da upravo zbog te velike frekfencije saobraćaja glavnom ulicom, koja je ujedno i magistralni put polako dolazi do propadanja asfalta, te bi se u narednom periodu trebalo razmišljati i o njegovoj rehabilitaciji.\nTrenutno su u toku radovi na rekonstrukciji svlačionica na stadionu seoskog Fudbalskog kluba „Zmaj“. Takođe uređuje se i prostor budućeg klupskog bifea. Radove finansira lokalna smouprava Grada Sremska Mitrovica, a vrednost istih iznosi preko milion dinara.\n„Svakako u budućnosti ćemo raditi na uređenju parking prostora ispred vrtića dečijeg, jer postojeći je u već prilično lošem stanju, a u planu je i da koliko već u narednih mesec, do dva dana osvetlimo jednim reflektorom i sam spomenik u centru sela. Atarski putevi će nam takođe biti prioritet i njihovo nasipanje i omogućavanje poljoprivrednicima da lako dođu do svojih njiva bez obzira na vremenske uslove“, kaže prvi čovek Noćaja i za sam kraj dodaje da se sve u svemu u Noćaju dosta radilo, ali i da dosta toga će tek biti urađeno.\nLončar: Ako nema odgovornosti, nemamo izbor sem da uvodimo mere\nIzmešta se COVID ambulanta u Mitrovici\nOd 1. Oktobra prijava za nezaposlene do 30 godina i bez radnog iskustva\n27.09.2020. Ozon Komentari su isključeni na Od 1. Oktobra prijava za nezaposlene do 30 godina i bez radnog iskustva\n05.02.2013. Ozon Komentari su isključeni na Upis u muzičku školu\n30.03.2015. Ozon Komentari su isključeni na Mitrovica sigurnim koracima postaje čistiji grad


Severna Makedonija je upravo dobila veoma loše vesti iz EU - Sputnjik Srbija\n21:33 04 Jul 2020\n17:11 07.06.2019 (osveženo 17:20 07.06.2019) Preuzmite kraći link\nU nacrtu zaključaka za predstojeći Savet Evropske unije nije određen datum za početak pregovora sa Severnom Makedonijom, prenose danas makedonski mediji.\nU tim nacrtima zaključaka koji treba da budu razmatrani na ekspertskom, ambasadorskom i ministarskom nivou i koji nisu konačni, šanse za konsenzus između zemalja-članica EU o određivanju datuma za pregovore sa Severnom Makedonijom su minimalne, navodi televizija „Telma“, a prenosi Tanjug.\nU zaključcima EU priznaje se da je Severna Makedonija ispunila uslove za početak pregovora, još jednom se pozdravljaju bilateralni sporazumi sa Bugarskom i Grčkom i naglašava da je Prespanski sporazum „primer za ostale u regionu“.\n„Ono što se može očekivati na junskom ministarskom sastanku je da će se usvojiti zaključak o tome da će pitanje o datumu za pregovore sa Albanijom i Severnom Makedonijom biti ponovo razmatrano u julu“, navodi MIA, pozivajući se na diplomatske izvore.\nEvropski ambasador u Skoplju Semuel Žbogar je poručio da Severna Makedonija treba da nastavi sa lobiranjem za učlanjenje u EU. Nakon brojnih pesimističkih najava da je moguće da datum o pregovorima bude odložen za jesen, on je rekao „da još nije kasno da se izlobira datum i ranije“.\nKomentarišući pisanje nemačkog lista „Zidojče Cajtung“ da je nemačka kancelarka Angela Merkel protiv određivanja datuma za pregovore Severne Makedonije sa EU, makedonski premijer Zoran Zaev rekao je da je reč o staroj informaciji i da očekuje da će ključna odluka o tome biti doneta sledeće nedelje, kada se on bude sastao na nemačkom kancelarkom.\n„Nemačka je strateški partner Republike Severne Makedonije. Verujem da će biti usvojene pozitivne odluke. Nemačka kancelarka Angela Merkel može da smatra naš uspeh takođe i njenim uspehom, jer je ona bila tu i kada je bio održan referendum i na dan naše državnosti kako bi dala podršku ovim procesima“, istakao je Zaev.\nMakedonski premijer je zaključio da njegova zemlja ne sme da bude vrednovana zbog određenih spoljnih okolnosti, kao što su politički problemi u Albaniji, navodeći da EU treba da vrednuje svaku državu pojedinačno i da se vodi principom „Severna Makedonija isporučuje — EU treba da isporuči“.\nEvropska unija, Severna Makedonija


FEFA - Blic Online\nAktuelna zdravstvena kriza prouzrokovala je i ekonomsku koja, kao i svaka velika kriza, najviše pogađa siromašnije slojeve društva. Da li je ovo prelomna tačka kada će većina ljudi pristupiti održivijem stilu života i sve snažnijem trendu minimalizma ili je to ipak još jedna prolazna faza - glasi pitanje koje je okosnica debate ekonomista i sociologa.\nPrvi koraci u profesionalnoj karijeri mogu nastati već tokom studija, ali je za to potrebno studirati na fakultetima koji pružaju direktnu saradnju sa svetom biznisa.\nGlasajte za studente inovatore\nPočelo je glasanje za nagradu publike za 10 najboljih studentskih inovacija, izabranih na konkursu Generator Fluo koji je pokrenula Sosijete ženeral banka sa mnogobrojnim partnerima. Video prezentacije inovacija finalista osmislili i realizovali studenti prve godine studijskog programa Kreativna produkcija fakulteta FEFA.\nOni su se pokazali kao najbolji: Odabrani stipendisti FEFA i "24 sata" za 2016/17 godinu\nKao i svake godine, Fakutet za ekonomiju, finansije i administraciju - FEFA i portal „24 sata“ odabrali su pet najboljih kandidata za punu stipendiju u narednoj školskoj godini. Komisija koju su činili eminentni profesori FEFA, obavila je razgovore sa kanidatima da bi se procenilo koji kandidati, pored uspeha u školi, imaju najveći potencijal za vešto snalaženje u budućem poslovnom okruženju, a posebno za pokretanje sopstvenog biznisa, čemu FEFA, kao obrazovna institucija, pridaje veliki značaj.\nZavršen 9. humanitarni turnir "Fefa open"\nHumanitarni teniski turnir u organizaciji Studentskog parlamenta FEFA i UNICEF-a uspeo je da prikupi 260.000 dinara za Vršnjačku mrežu podrške inkluzivnom obrazovanju UNICEF-a.\nSavić: Ključ uspeha Srbije je u istrajnosti sprovođenja reformi\n- Za Srbiju je izuzetno značajno da ima aranžman sa MMF. Dosadašnja iskustva sa aranžmanima su različita, ali zajednička karakteristika je bila da Srbija nije uspevala da dosledno i u celini sprovede dogovorene mere. To se pre svega ticalo strukturnih reformi i fiskalnog prilagođavanja. Uvek se trošilo više od zarađenog. Sada je najvažnije da se istraje u sprovođenju dogovorenih mera, pre svega u delu strukturnih reformi i smanjivanja fiskalnog deficita. Sprovođenje strukturnih reformi u suštini znači jačanje tržišnih elemenata uz jačanje preduzetničkog duha i privatnog sektora. Veoma je korisno što je sada i Svetska banka aktivno uključena u sve ove procese - smatra prof. dr Nebojša Savić, sa Fakulteta za ekonomiju, finansije i administraciju FEFA.\nProf.Savić: Nemamo koncept razvoja firmi\nPredsednik Saveta guvernera Narodne banke i profesor FEFA Nebojša Savić kaže za RTS da menadžerske strukture u firmama ne rade kako treba i da su zbog toga srpska preduzeća u problemu. Dodaje da još ima prostora za smanjivanje deficita republičke kase.\nPraktične radionice kao najbolja priprema za izbor fakulteta\nVeć četvrtu godinu za redom, Fakultet za ekonomiju, finansije i administraciju (FEFA) i portal 24sata.rs dodeljuju pet stipendija za upis na prvu godinu osnovnih studija najboljim maturantima.\nDržavno prvenstvo radova iz ekonomije za srednjoškolce\nFakultet za ekonomiju, finansije i administraciju - FEFA, Regionalni centar za talente Beograd II i Institut NTDO, pokrenuli takmičenje na državnom nivou za radove iz oblasti ekonomije.\nFEFA kandidati za "Najbolju instituciju za obrazovanje menadžera"\nSrpska asocija menadžera tradicionalno bira nagradu “Najbolja institucija za obrazovanje menadžera” čiji su ovogodišnji finalisti Fakultet za ekonomiju, finansije i administraciju - FEFA i Fakultet organizacionih nauka – FON.\nCrnobrnja: Izbori odlažu efekte pregovora\nProfesor Mihajlo Crnobrnja sa Fakulteta za ekonomiju, finansije i administraciju uveren je da efekti pregovora o pridruživanju sa Evropskom unijom, koji počinju sutra, mogu da se osete već u prvoj polovini ove godine, pod uslovom da ne bude izbora.\nU okviru centrale Poreske uprave, tokom leta, biće formirano posebno odeljenje za inostrane poreske obveznike u kome će biti zaposleni dobri poznavaoci međunarodnog oporezivanja, najavio je danas direktor uprave Ivan Simič.\nPostanite stipendista “Blica"\nPrijavite se na konkurs koji je zbog velikog interesovanja produžen do 21. aprila i postanite “Blic stipendista FEFA”.\nBlic stipendisti FEFA\n“Blic” i Fakultet za ekonomiju, finansije i administraciju (FEFA) dodeljuju najboljim srednjoškolcima pet stipendija. Prijavite se na konkurs koji traje do 7. aprila i postanite Blic stipendista FEFA.\nObrazovanje ne sme biti samo biznis\nMislim da je ovo jedna vrsta poduhvata. Svi koji su imali priliku da dobiju obrazovanje u inostranstvu i koji su želeli da taj način učenja prenesu ovde kod nas, odlučili su se za ovaj poduhvat. Naša je namera da prenesemo praksu najboljeg ovde u Srbiju, naravno kada je reč o visokoškolskom sistemu učenja. Mi ćemo uvek biti relativno mali fakultet jer tako zadržavamo visok nivo i kvalitet obrazovanja.


TOMISLAV NIKOLIĆ NIKOM NE POLAŽE RAČUNE! Toma je već potrošio 750.000 evra iz budžeta! Tajna za šta je trošen novac\nKancelarija za saradnju sa Rusijom i Kinom\n25.05.2018. 11:53h 25.05.2018. 12:08h\nPre dva dana navršilo se tačno godinu dana od osnivanja Nacionalnog saveta za saradnju sa Rusijom i Kinom, za čijeg predsednika je izabran bivši šef države Tomislav Nikolić. Tada je formirana i pripadajuća Kancelarija, koja po odluci Vlade za Savet obavlja stručne i administrativne poslove, piše Blic.\nZa njenog direktora izabran je Nedeljko Tenjović, koji je i ranije blisko sarađivao sa Nikolićem. U vreme njegovog predsednikovanja, Tenjović je bio generalni sekretar Predsedništva Srbije.\nKancelarija za saradnju sa Rusijom i Kinom brzo je dobila svoje prostorije u centru Beograda, budžet od 38,4 miliona dinara za drugu polovinu 2017, oko 50 miliona dinara u 2018. i ukupno 30 radnih mesta. Preračunato u evre budžet koji im je na raspolaganju za prošlu i ovu godinu iznosi ukupno oko 750.000 evra. Javnost nema uvida na koji način se taj novac troši, niti su objavljeni do sada bilo kakvi podaci o tome ili finansijski izveštaji radi kancelarije.\nZa plate zaposlenih 22 miliona dinara\nOstaje i nepoznato šta je urađeno u tom periodu i kakvi su rezultati ostvareni u saradnji Rusijom i Kinom. U medijima je objavljeno nekoliko saopštenja o njegovim odlsacima u Peking i Moskvu, gde se sretao sa tamošnjim zvaničnicima i učestvovao na nekim seminarima.\nNe zna se i na šta je konkretno kancelarija Nikolića trošila novac poreskih obveznika. Zahvaljujući Zakonu o budžetu, poznato je samo da se za plate zaposlenih u 2018. izdvaja 22 miliona dinara, a za osiguranje 13 miliona.\nINTERVJU NEDELJE SANJA ILIĆ: Tito se rasipao parama, a Toma Nikolić nam delio siću\nČUVENA "TOMOVAČA" U EGZOTIČNOM IZDANJU: Nikolić peče rakiju od šargarepe?!\nEKIPA KURIRA PROVELA DAN SA ŠEŠELJEM: Toma i Dragica dobiće omiljene koske i meso da proslavimo!\nZanimljivo je da ni Savet ni Kancelarija nemaju sajt, da nigde nije objavljena ni njihova zvanična mejl adresa, niti brojevi telefona, mada se slični podaci o drugim kancelarijama i upravama mogu naći na sajtu Vlade Srbije.\nDa nije ogromne table koja se nalazi na impozantnoj zgradi u Vasinoj ulici u centru prestonice, ne bi znali ni gde se nalaze prostorije Kancelarije.\n"Blic" je kontaktirao Tomislava Nikolića, ali on nije odgovarao na poruke.\nOd Nedeljka Tenjovića dobijen je kratak odgovor.\n- Ova kancelarija nije primer Vladine kancelarije koja je trošila više od svojih potreba i rezultata - rekao je Tenjović za "Blic", ne navodeći na šta je novac trošen i koje su rezultate ostvarili.\nZlatko Minić iz Transparentnosti Srbije kaže da se od prvog dana nametnuo utisak da je Savet za saradnju sa Rusijom i Kinom izmišljen kao politička latifundija za Tomislava Nikolića.\n- Data mu jedna politička funkcija da bi bio koristan i srećan, a država tako nešto ne bi smela da dozvoli. Treba videti da li od toga Srbija ima ikakve koristi ili možda čak i štete - navodi Minić.\nRenoviranje vile za bivšeg predsednika\nNije poznato ni da li Nikolić i dalje živi u Užičkoj 23 na Dedinju, u vili koja je namenjena predsedniku države. Prema informacijama iz oktobra prošle godine, bivši šef države je i dalje koristio taj objekat sa svojom suprugom Dragicom, a nešto ranije Uprava za zajedničke poslove je raspisala konkurs za renoviranje tog kompleksa.\nBilo je u planu saniranje krovnog pokrivača, podkonstrukcije i unutrašnjosti pomoćnog objekta i to u vrednosti od oko tri miliona dinara.\n"Blic" čeka i odgovor iz Vlade Srbije da li Nikolić i članovi njegove porodice i dalje koriste rezidenciju predsednika države.\ntomislav nikolićpredsednistvo srbijetomovacarusijakoisijaraqsipni


Potvrda da su počinjeni zločini nad Srbima | Republika Srpska\nNaslovna Vijesti Potvrda da su počinjeni zločini nad Srbima\nPotvrda da su počinjeni zločini nad Srbima\nPredstavnici Boračke organizacije Republike Srpske /BORS/, Organizacije porodica zarobljenih, poginulih boraca i nestalih civila RS i Saveza logoraša RS pozdravili su današnju odluku Žalbenog vijeća Haškog tribunala kojom je bivšem komandantu Glavnog štaba Armije BiH Rasimu Deliću potvrđena prvostepena presuda od tri godine zatvora čime je, kako su naglasili, potvrđeno da su nad Srbima u proteklom ratu u BiH počinjeni stravični zločini.\nPredsjednik Organizacije porodica zarobljenih, poginulih boraca i nestalih civila RS Nedeljko Mitrović rekao je Srni da je ovom presudom konačno potvrđeno da su počinjeni stravični zločini nad Srbima u BiH i da je sada neophodno procesuirati neposredne izvršioce i nižerangirane nalogodavce po komandnoj odgovornosti.\n„Nismo zadovoljni visinom izrečene kazne za Delića, ako se ima u vidu način i obim izvršenog zločina nad Srbima i sada je na redu Tužilaštvo BiH da nastavi sa istragama i daljim procesuiranjem“, istakao je Mitrović.\nPredsjednik BORS-a Pantelija Ćurguz rekao je Srni da potvrda prvotepene presude Rasimu Deliću u Haškom tribunalu govori o tome da se zločin nad Srbima desio, čime su samo potvrđena ranija saznanja i argumentacija koje BORS ima u tom slučaju.\n„U najmanju ruku bilo bi korektno očekivati da se na osnovu ove potvrđene presude proširi lista odgovornih na niže potčinjene i pretpostavljene u komandnom lancu bivše Armije BiH i da ta lica odgovaraju za počinjene zločine pred pravosudnim institucijama BiH“, istakao je Ćurguz.\nPredsjednik Saveza logoraša RS Branislav Dukić rekao je Srni da najnovija presuda Haškog tribunala Rasimu Deliću samo potvrđuje sva ranija uvjeravanja Saveza da je Haški tribunal politički sud, a ne sud pravde.\n„Haški tribunal donosi blage presude protiv muslimanskog vojnog rukovodstva iako je dokazano da je na strani Armije BiH ratovalo više od 12 000 mudžahedina koji su počinili stravične zločine nad Srbima, a isti aršin je primijenio Haški tribunal i u slučaju Nasera Orića čije su jedinice zvjerski izmasakrirale više od 3 500 Srba“, nagasio je Dukić.\nOn je zaključio da „nema pomirenja, suživota i države BiH sve dok se ne dođe do istine i pravde“.\nŽalbeno vijeće Haškog tribunala donijelo je danas odluku o obustavljanju postupka protiv preminulog bivšeg komandanta Glavnog štaba Armije BiH Rasima Delića i potvrdilo prvostepenu presudu od tri godine zatvora kao obavezujuću.\nDelić je preminuo 16. aprila u Sarajevu gdje je bio pušten na privremenu slobodu do donošenja presude po žalbi. Odbrana je 21. aprila, u ime Delićevog sina, predala zahtjev da se postupak nastavi, a nastavak je tražilo i Tužilaštvo, s tim što je povuklo žalbu na visinu kazne, odnosno zahtjev da se ona poveća na sedam godina.\nPretresno vijeće proglasilo je Delića krivim po osnovu odgovornosti nadređenog za zločine koje su pripadnici Armije BiH, jedinice „El Mudžahid“, počinili nad zarobljenim pripadnicima Vojske Republike Srpske u Livadama i logoru Kamenica, kod Zavidovića u julu i avgustu 1995. godine.


Goražde: Održana i sjednica koordinacije ministara obrazovanja i nauke u FBiH\nNaslovnica Podrinje Goražde Goražde: Održana i sjednica koordinacije ministara obrazovanja i nauke u FBiH\nGoražde – U prvoj zvaničnoj posjeti BPK Goražde boravila je ministrica obrazovanja FBiH, Elvira Dilberović. U Kantonalnom ministarstvu za obrazovanje, mlade, nauku, kulturu i sport predstavljena je zakonska regulativa vezana za oblast obrazovanja.\n– Zadovoljstvo mi je bilo čuti da je zakonska regulativa, a koja je u vezi sa reformama obrazovanja u FBiH, u ovom kantonu prilično zaokružena. Naravno, kao i u nekim drugim kantonima, još uvijek nemamo jasno definirane ciljeve u visokom obrazovanju, što zavisi od kapaciteta, kako finansijkih tako i ljudskih resursa. Ja se nadam da ćemo kroz Kooordinaciju ministara riješiti to pitanje – kazala je Dilberović.\nMinistar obrazovanja BPK Damir Žuga zahvalio se Federalnom ministarstvu na sufinansiranja projekata iz ove oblasti.\nIstovremeno, u Goraždu je održana peta sjednica Koordinacije ministara obrazovanja i nauke u FBiH, kojom je predsjedavala ministrica Dilberović. Sjednici su prisustvovali ministri obrazovanja USK Adis Muharemović, KS Elvir Kazazović, BPK Damir Žuga, te predstavnici Ministarstava Zeničko-dobojskog kantona i Srednjebosanskog kantona. Na sjednici je razmatrana udžbenička politika u FBiH te je istaknuta potreba za smanjenjem broja odobrenih udžbenika, a bilo je riječi i o aktivnostima na sprječavanju maloljetničke delikvencije i vršnjačkog nasilja. Razmatrane su i mogućnosti za realizaciju projekata angažiranja stručnih saradnika u osnovnim i srednjim školama u FBiH, u saradnji sa Federalnim zavodom za zapošljavanje, te pitanje strateških pravaca razvoja karijerne orjentacije u FBiH za period 2015-2020. godina.\nPrema riječima ministrice Dilberović primarni cilj Koordinacije kantonalnih ministara obrazovanja i nauke je izjednačavanje obrazovne politike u kantonima. – Nelogično je da u jednoj FBiH imate razlike u obrazovnim politikama. Na svu sreću mi u Koordinaciji ministara imamo ministre koji žele da rade i ja im se ovom prilikom zahvaljujem na izvanrednoj saradnji. Mi Evropskoj uniji moramo pokazati da želimo raditi i da želimo promjene – kazala je Dilberović.\nNa sjednici Koordinacije ministara direktor Centra za slijepu i slabovidnu djecu i omladinu iz Sarajeva, Damir Ovčina, prezentirao je usluge koje pruža ovaj centar, kao jedina ustanova u državi koja je specijalizirana za obrazovanje djece s problemima vida.


Radnici Pošte Srbije u štrajku od 21. novembra ako ne budu ispunjeni zahtevi\nBeta 13. novembra 2017. 12:55\nGlavni odbor Samostalnog sindikata poštanskih radnika Srbije saopštio je danas da će zaposlenih u javnom preduzeću Pošta Srbije stupiti u štrajk 21. novembra ako do tada ne budu ispunjeni njihovi zahtevi.\nZahtevi članova tog sindikata, kao i sindikata „Solidarnost“ Pošte Srbije, su povećenje zarade za iznos realnog pada u poslednje tri godine i isplata zarade iz dobiti Pošte Srbije.\nNa listi zahteva je i da se službenici koja rade na sistematizovanim radnim mestima s rešenjima o privremeno-povremenim poslovima, prevedu u radni status na odredjeno vreme, kao i da se obezbedi optimalan broj ljudi na tehnološkim radnim mestima i raskinu ugovori sa penzionerima koji rade na čelnim mestima u preduzeću.\nZatraženo je razrešenje direktorke Pošte Srbije Mire Petrović i što hitniji izbor direktora na osnovu već sprovedenog konkursa, zatim razrešenje predsednika i članova Nadzornog odbora i utvrdjivanje odgovornost predstavnika poslovodstva zbog pritisaka i pretnji zaposlenima i sindikalnim aktivistima.\nTokom štrajka u Poštama Srbije, kako je saopšteno, poslovi će se obavljati u skladu s Uredbom o minimumu procesa rada za vreme štrajka.\nSlužbenici Pošta Srbije se više od dve nedelje okupljaju ispred distributivih centara u Beogradu i Novom Sadu, zbog čega je usporena dostava pošiljki, a juče su protestovali u Beograda i najavili da neće odustati od zahteva da im se poboljša materijalni i socijalni položaj.\nPremijerka Srbije Ana Brnabić je 10. oktobra razgovarala s predstavnici reprezentativnih sindikata Pošte Srbije i vršiocem dužnosti direktora tog preduzeća Mirom Petrović, kada je dogovorena isplata zarade zaposlenima iz dobiti preduzeća.\nNa tom sastanku je dogovoreno da se dodatno analizira poslovanje preduzeća i da se nastavi dijalog o daljem održivom rastu socijalno-ekonomskog položaja zaposlenih.\nNdegva:Svetska banka preporucuje 2 prioriteta za novu Vladu


KOZMETOTERAPEUT - Akademija\nBriga o lepoti je zanimanje koje je uvek na ceni i uvek će biti traženo. Kurs je namenjen svima onima koji žele edukaciju u oblasti kozmetike i kozmetologije.\nDevetomesečni akreditovani kurs za sticanje zvanja KOZMETOTERAPEUT\nAnatomija sa fiziologijom: anatomija lica, unutrašnji organi, endokrini sistem\nDermatologija: gradja i funkcija kože, tipovi kože, akne, bolesti kože\nKozmetoterapija I: gradja i uloga kože, proves keratinizacije, karton klijenta, sredstva za čišćenje kože, pilinzi, masaža lica, termoprocedure, termomaska, vapozon, komedogel, higijenski tretman lica, komedoekspresija, maske, ultrazvučni higijenski tretmani\nTretman kože po tipu, aknozna koža, rozacea, kuperoza, tretman elektroforezom, biostimulativni laser, florescencija, tretam kiselinama , mikrodermoabrazija\nSenescencija, supstance u tretmanima protiv starenja, tretmani protiv starenja kože, mezoporacija, mezoterapija dermapenom, plazma pen, miofacijsna masaža, maderoterapija lica, tretman kiselinama, kombinovani tretmani i kontraindikacije, algoterapija, elektroterapija, stres, kozmetička masaža ledja i tačke protiv stresa. Ishrana protiv starenja\n2. Kozmetologija II\n3. Psihologija i odnos prema klijentu\n4. Elektrotehnika i primena trenutno najsavremnijih kozmetičkih aparata\n5. Menadžment u vođenju salona/centra i razvoj salona\n6. Medicinska kozmetika\nIza kvaliteta svake obuke Akademije za estetiku i kozmetologiju “Purity” stoji York Univerzitet, Kalifornija (SAD). Nakon završenog kursa stiče se pravo na međunarodno priznati sertifikat Akademije, a polazniku se dodeljuje i potvrda o pripadajućim poenima za sticanje diplome York Univerziteta. U slučaju da se polaznik odluči da upiše studije na smeru Estetičar – Kozmetičar, kurs će biti priznat kao položen ispit. I svakako postaćete veoma uspešan kozmetičar, posebno ukoliko nastavite školovanje na naprednom kursu.


Potpredsednik Fife najavio ozbiljnu akciju protiv FSS zbog rasizma\nBEOGRAD, 20. oktobra 2012. - Potpredsednik Svetske fudbalske federacije (Fifa) Džim Bojs rekao je danas da protiv Fudbalskog saveza Srbije (FSS) mora da se preduzme velika akcija zbog rasizma na utakmici mlade reprezentacije protiv Engleske.\nOn je rekao da Evropska fudbalska unija (Uefa) mora da snažno reaguje, pošto, kako je istakao, ovo nije prvi put da Srbija ima ovakve probleme.\nOn je dodao da prvo mora da se suspenduje stadion u Kruševcu na kojem je u utorak igrana utakmica izmedju Srbije i Engleske, kao i da nije isključeno da bude isključenja iz nekog od budućih takmičenja.\n"Prvo je potrebno suspendovati stadion u Kruševcu, a postoji i situacija da se Srbiji ne dozvoli da igra u nekom od budućih takmičenja", rekao je Bojs.\nPosle revanš utakmice baraža za Evropsko prvenstvo došlo je do sukoba izmedju fudbalera obe ekipe i pojedinih članova stručnih štabova, a levi bek gostiju Deni Rouz tvrdio je da ga je publika vredjala na rasnoj osnovi.\nFudbalski savez Srbije negirao je da je bilo rasizma na tom meču.


Unija pekara: Izvoz naših proizvoda ipak mnogo veći od uvoza - AgroSmart\nSrbija je uvek bila u vrhu zemalja koje su proizvodile najkvalitetnije žito, a samim tim i hleb i pekarske proizvode, te je, kako navodi RTS, mnoge iznenadila vest da uvozimo hleb, polugotove vekne i peciva.\nPredsednik Unije pekara Srbije Zoran Pralica istakao je, gostujući u jutarnjem programu RTS-a, da je, ipak, izvoz pekarskih proizvoda mnogo veći od uvoza i da će tako biti i u budućnosti.\nPralica je naveo da je povraćaj hleba nekada bio od 12 od 14 odsto, a da je poslednjih godina redukovan na pet odsto, jer proizvođači nisu mogli da istrpe toliku količinu povraćaja.\nObjasnio je da se većina uvoza pod šifrom „hleb i pekarski proizvodi“ sastoji od kroasana, zamrznutog testa i proizvoda koji mogu da se transportuju, i koji se peku u maloprodajnim sistemima.\n„Lidl ima jednu svoju pekaru iz koje snabdeva sve svoje maloprodajne objekte širom Evrope“, kazao je Pralica.\nNaglasio je da Srbija uglavnom ima dobro brašno i pšenicu od kojih se proizvodi hleb, ali da nam treba i drugih vrsta pšenice koje se mešaju sa našom kako bi se dobilo kvalitetnije brašno za konditorsku industriju ili poslastičare.\nPo njegovim rečima Ministarstvo poljoprivrede je odobrilo uvoz određene količine specijalnih tipova boljeg brašna u narednih dva meseca.\n„U poslednjih tri-četiri godine Srbija je doživela veliku ekspanziju po pitanju izvoza istih tih namirnica. Ogromne količine hleba pakujemo i izvozimo u Rumuniju, Bugarsku, Crnu Goru i Bosnu i Hercegovinu“, rekao je Pralica.\nDodao je da više velikih pekarskih proizvođača pravi velike linije za proizvodnju i hladnjače, i da će uskoro zemlje Afrike i Blistog istoka kupovati ogromne količine zamrznutog peciva iz Srbije.


Osiguranje poljoprivrednih površina od ključne važnosti – Osiguranje-Novosti\nPosted on October 14, 2018 by Tamara\nPrvi sremski sajam poljoprivrede “Agrosirm” otvoren je danas u Sremskoj Mitrovici, a nacionalna osiguravajuća kuća “Dunav osiguranje” predstavila je svoju ponudu poljoprivrednicima i nastavila promociju osiguranja poljoprivrednih površina.\nSajam je posetio i ministar poljoprivrede Branislav Nedimović, koji je podvukao važnost osiguranja i istakao da bi do kraja godine trebalo da bude donesen novi pravilnik o osiguranju koji će obezbediti da osiguravajuće kuće deluju brzo i efikasno.\n– Sve osiguravajuće kuće su važne, ali je takođe važno da budu prisutne na terenu i da izađu brzo, čim se desi neka šteta, a ne posle 15 dana. Cenim napore kompanija poput ”Dunava” koje to rade u kratkom vremenskom intervalu, ali moramo da ih upristojimo sve i zato donosimo novi pravilnik po kome će novac od države dobiti samo oni koji postupaju po tom pravilniku – naveo je Nedimović.\nOn je dodao da su uočene i “neke nelogičnosti i anomalije”, i podvukao da će novi pravilnik biti na korist poljoprivrednih proizvođača.\n– Ono što mogu da obećam jeste da će biti veći procenat povrata premije osiguranja za ona prostore koji su naročito izloženi udarima grada, pre svega mislim na područje uz Drinu zbog nepostojanja zajedničke intervencije kada dođe do grada. Izdvojićemo dodatni novac i ako stignemo do 18 odsto osiguranih poljoprivrednih površina sledeće godine, to će biti veliki korak – rekao je Nedimović nakon obilaska sajma.\nDirektorka glavne filijale “Dunav osiguranja” u Sremskoj Mitrovici Nada Kovačević navela je da ta kompanija poklanja posebnu pažnju osiguranju poljoprivredne proizvodnje, koja, kako ocenjuje, predstavlja stratešku granu privrede.\n– Poljoprivreda je industrija pod otvorenim nebom i koliko god da proizvođač uloži znanja, volje i finansija, može da se desi da ostane bez očekivanih proizvoda i prihoda. Upravo zbog toga, naša kompanija kao društveno odgovorna kuća permanentno radi na razvoju svesti poljoprivrednih prozivođača – rekla je Kovačevićeva.\nKompanija ”Dunav osiguranje” ne ostvaruje profit u ovoj vrsti biznisa, ali kao odgovorna kompanija nastavljamo da radimo na povećanju poljoprivrednih površina koje se osiguravaju, kao i na edukaciji gde kroz radionice ukazujemo na značaj osiguranja širom Srbije. Mi smo sa zadovoljstvom podržali ovu manifestaciju i želimo da postane tradicionalna – kazala je Nada Kovačević.\nOna je navela da je “Dunav osiguranje” predstavio na Sajmu više od 90 usluga i proizvoda kompanije, te da svi zainteresovani mogu da dobiju informacije koje su im potrebne.\nPrevious PostPrevious Dunav osiguranje: Uz popuste za osiguranje i poklon gorivo do 6.000 dinara\nNext PostNext Održan sastanak Grupe Biroa zelene karte Jugoistočne Evrope


Naslovnica SPORT Predsjednik Bayerna: Ne bude li Neuer prvi golman, nećemo više puštati igrače...\nUli Hoeness, predsjednik Bayerna, rekao je da neće puštati igrače svog kluba na reprezentativno okupljanje ukoliko Manuel Neuer, čuvar mreže Bavaraca izgubi status prvog golmana u nacionalnom timu Njemačke.\nNaglasio je da ako Marc-Andre ter Stegen, golman Barcelone, istisne iz sastava reprezentacije Neuera Bayern će povući radikalan potez.\n“Nećemo nikada prihvatiti da Neuer nije prvi golman. Ukoliko se to dogodi, nećemo više puštati igrače u reprezentaciju”, izjavio je za “Bild” Hoeness.\nMeđutim, Oliver Bierhoff, menadžer Fudbalskog saveza Njemačke, istakao je kako Hoeness ne može zabraniti igračima da se odazovu na poziv u reprezentaciju, jer je to prema Pravilniku FIFA-e njihova obaveza.\nPrema pisanjima medija u Njemačkoj, u predstojećim utakmicama protiv Argentine i Estonije na golu državnog tima bit će Ter Stegen.\nTabela grupe C kvalifikacija za EP\nPrethodni članakMostar i Banja Luka nisu uspjeli: Norveki Bodo Evropska prijestolnica kulture\nSljedeći članakZENICA: Pogledajte kakve je fotografije suspendirani nastavnik Mensud Hodžić slao učenicama


Vol Strit Džornal definitivno mijenja vlasnika\nAustralijski medijski mogul Rupert Murdok /Murdoch/ uspio je da za pet milijardi dolara kupi kompaniju Dau Džons /Dow Jones/, u čijem je vlasništvu ugledni poslovni dnevnik Vol Strit Džornal /Wall Street Journal/.\nSporazum je zvanično obejlodanjen danas u zajedničkom saopštenju Murdokove News Korporacije i Dau Džonsa. Sporazumom su okončani tromjesečni pregovori i žustra debata među članovima porodice Benkroft, u čijem je vlasništvu više od 60 odsto akcija Dau Džonsa.\nU saopštenju se navodi da članovi porodice Bankroft u čijem je posjedu 37 odsto akcija podržavaju prodajni aranžman. Suma koju je Murdok ponudio - znatno je veća od tržišne vrijednosti kompanije, ali je aranžman uznemirio jedan broj vlasnika, novinare i urednike Vol Strit Džornala koji strahuju da bi Murdok mogao da naruši integritet uticajnog lista.


Pjevali četničke pjesme u Sarajevu, pa uhapšeni - Top Portal\nNaslovnica Vijesti Crna hronika Pjevali četničke pjesme u Sarajevu, pa uhapšeni\nPjevali četničke pjesme u Sarajevu, pa uhapšeni\nU jutarnjim satima došlo je do sukoba u jednom ugostiteljskom objektu u Sarajevu. Trojica muškaraca iz Republike Srpske izazivala su okupljene u restoranu, pjevali su četničke pjesme, uslijed čega je došlo do tenzija i sukoba, povrdili su iz Ministarstva unutrašnjih poslova Kantona Sarajevo (MUP KS).\n“Do izazivanja narodnosne, rasne i vjerske mržnje, razdora ili netrpeljivosti došlo je u restoranu Igman. U 2.30 sati uhapšene su tri osobe”, kazali su iz MUP-a KS za portal Radiosarajevo.ba.\nKako je potvrđeno, policijski službenici Pete PU uhapsili su: M.S., rođen 1996. godine, nastanjen u Han Pijesku, N.T., rođen 2001. godine, nastanjen u Istočnom Novom Sarajevu i D.P., rođen 1990. godine, nastanjen u Sokocu, zbog postojanja osnova sumnje da su počinili krivično djelo iz člana 163. KZ F BiH (Izazivanje narodnosne, rasne i vjerske mržnje, razdora ili netrpeljivosti), na štetu E.S. iz Sarajeva.\n“O slučaju je upoznat dežurni tužilac Kantonalnog tužilaštva Kantona Sarajevo, a isti su predati u prostorije Jedinice za osiguranje objekata i zadržavanje osoba lišenih slobode MUP-a Kantona Sarajevo. Policijski službenici nastavljaju rad na dokumentovanju navedenog krivičnog djela”, dodali su iz MUP-a KS\nPrethodni članakBageri ruše ”Ćirinu zgradu”\nNaredni članakDačić: Reč je o političkom maltretiranju, Beograd će reagovati na deportaciju Đokovića\nKajl Meklahlan otvorio Pradinu reviju u Milanu\nPoskupljuje gorivo, ali i ostali proizvodi\nDodik: Nećemo prihvatiti da se Srpskoj oduzima imovina


August 9, 2018 | Istinomer vesti\nSAD: Kosovo i Srbija da umanje negativnu retoriku\nSAD ohrabruju Kosovo i Srbiju da preuzmu punu odgovornost za pregovarački proces, da umanje negativnu retoriku i da konstruktivno sarađuju, saopštio je juče američki Stejt department. Pročitajte više\nOdbijena tužba Republičkog javnog tužioca protiv Poverenika\nUpravni sud odbio je tužbu Republičkog javnog tužioca (RJT) za poništavanje rešenja Poverenika za informacije od javnog značaja i zaštitu podataka o ličnosti, kojim je naloženo da se javnosti učini dostupnom profesionalna biografija postupajućeg tužioca u predmetu “Savamala”. Pročitajte više\nDuško Marković / Foto: FoNet/Vlada Srbije\nCrnogorska vlada demantovala je navode predsednika Srbije Aleksandra Vučića da je zvanična Podgorica obećala da će Crna Gora voditi računa o interesima Srbije u kontekstu za nju značajnih datuma. Pročitajte više\nArlem Dezir / Foto: FoNet, Nenad Ðorđević\nOEBS počeo konsultacije sa Veranom Matićem o ubistvu novinara\nPredstavnik OEBS-a za slobodu medija Arlem Dezir obavestio je Evropsku federaciju novinara (EFJ) da je počeo konsultacije sa predsednikom Komisije za istraživanje ubistava novinara Veranom Matićem o tome kako da se ponovo pokrenu istrage ubistava i nestanaka 14 novinara i medijskih radnika na Kosovu i Metohiji. Pročitajte više\nTrg Tjenanmen u Pekingu / Foto: Pixabay\nKineski izvoz u SAD ne posustaje uprkos sankcijama\nUprkos uvoznim taksama koje je uvela administracija američkog predsednika Donalda Trampa, kineski izvoz u SAD u julu je uvećan za 13 procenata i iznosio je 41,5 milijardu dolara, saopštilo je Ministarstvo trgovine SAD. Pročitajte više\nKo je smislio kovanicu “agenturno delovanje”?\nNovinarku Olju Bećković je izjava Marka Đurića da je Savet za nacionalnu bezbednost doneo odluku da spreči “agenturno delovanje” pojedinih predstavnika crkve i nekih političara podsetila na odgovor “izvesne devojke ovenčane titulom mis nečega”, koja je na pitanje kako se oseća povodom dobijanja tog priznanja kazala: “Jako eventualno”. Pročitajte više\n“Pripremajući se da započne govor pred nepreglednim brojem ljudi u Bačkoj Palanci 4. avgusta, na dan obeležavanja akcije “Oluja“, Predsednik je na brzinu, još jednom, preleteo preko reči koje su dan ranije pokuljale iz njega na papir. Bio je zadovoljan: Govor je bio besprekoran, i, verovatno, najvažniji koji će publika ikada čuti. Predsednik je znao da će prisutni da ga izvižde, ali, možda prvi put u životu, nije ga bilo briga”. Pročitajte više


Sve veće nezadovoljstvo Nemaca | Evropa | DW | 05.03.2021\nSve je manje razumevanja za mere nemačke vlade u suzbijanju pandemije, pokazuju rezultati redovnog mesečnog ispitivanja javnog mnjenja „Dojčlandtrend“ (Deutschlandtrend). Rezultati su zapravo paradoksalni: čak 47 odsto upitanih podržava mere zabrana, a njih 20 odsto želi da mere budu još oštrije. Ali, kada se postave konkretna pitanja o merama koje se sprovode, pokazuje se da nezadovoljstvo i nerazumevanje još nikad nije bilo toliko veliko.\nNajgore prolaze vladine mere za nabavku vakcina i organizaciju vakcinacije. Da bi se sprečilo da se neko progura preko reda, distribucija vakcina i vakcinisanje sprovode se u posebnim centrima – a oni uglavnom još uvek zvrje prazni zbog čitavog niza razloga. Tri četvrtine upitanih ne može zato da razume zašto to ne ide brže i efikasnije. Trebalo bi napomenuti da je ispitivanje sprovedeno početkom ove nedelje, pre odluke da se vakcine od sledećeg meseca stave na raspolaganje i kućni lekarima, što će vrlo verovatno da ubrza proces.\n-pročitajte još: Razočaravajući potezi nemačkih političara\nA tu su i mere za škole i obdaništa: nakon više od godinu praktično niko ne može da kaže da je pandemija nekakvo iznenađenje – ali se još uvek na sve strane improvizuje. Zato sedam od deset upitanih nema razumevanja za sav taj haos. Tu je kao dodatak i nezadovoljstvo zbog toga što se ne kreće sa redovnim testiranjem u mogućim žarištima zaraze.\nSve veći broj upitanih zabrinut je zbog mera podrške privredi, a dve trećine upitanih nezadovoljno je time kako političari donose mere protiv korone. Naime, sve odluke se donose na sastancima kancelarke s pokrajinskim premijerima, dakle daleko od Bundestaga i pokrajinskih parlamenata.\nUprkos svemu, vlada kancelarke Angele Merkel do sada je dobro prolazila u ispitivanjima. Prošlog meseca njenim radom bilo je zadovoljno 55 odsto ispitanih, ali je to zadovoljstvo sada palo na 50 procenata. Istovremeno, 49 odsto ispitanih izražava jasno nezadovoljstvo merama vlade.\nMerkel se još uvek drži, Špan u padu\nKancelarkom Merkel lično još uvek je zadovoljno 64 odsto ljudi, tako da je ona i dalje najpopularnija političarka u Nemačkoj. Pritom bi trebalo napomenuti da je ta podrška prošlog meseca bila veća za čak pet procenata.\nNajveći pad popularnosti doživeo je ministar zdravlja Jens Špan (CDU) popularnost mu je pala za 12 odsto, na 39 procenata.\nNe prolazi mnogo bolje ni ministar privrede Peter Altmajer (CDU). On se zapetljao u dilemi – kako zabranama sprečiti širenje pandemije, ali ipak pomoći nemačkoj privredi. Ishod tog njegovog slaloma jeste da mu je popularnost pala za 10 odsto, na 33 procenta.\nGledano po strankama, odnosi političkih snaga su gotovo nepromenjeni: Hrišćansko-demokratska unija (CDU) izgubila je jedan procenat i sada ima podršku 33 odsto građana. Njen koalicioni partner u vladi, Socijaldemokrate (SPD) imaju sada procenat više i drže se na 16 odsto.\nŠto se tiče opozicije, Zeleni imaju podršku od 20 odsto (-1%), Alternativa za Nemačku (AfD) je i dalje oko 11 procenata (+1%), a Liberali koji imaju procenat više i Levica sa procentom manje su se izjednačili na sedam odsto podrške građana.\nKljučne reči Nemačka, javno mnjenje, pandemija, lokdanu, vlada, korona, Jens Špan, vakcinacija\nTrajni link https://p.dw.com/p/3qFFg


Smernice za procenu rizika od pranja novca i finansiranja terorizma kod preduzeća za reviziju, preduzetnika i pravnih lica koji se bave pružanjem računovodstvenih usluga - Strana 6\nRizik od pranja novca obveznik može procenjivati različito od rizika od finansiranja terorizma. Stranke čije se poslovanje u većem delu odvija u gotovini obveznik mora posebno pratiti zbog rizika od finansiranja terorizma. U tom smislu posebnu pažnju treba posvetiti poslovanju neprofitnih organizacija jer su mogućnosti za njihovu zloupotrebu u smislu finansiranja terorizma velike. Geografski rizik kad je u pitanju finansiranje terorizma izrazit je u regionima u kojima, na osnovu podataka relevantnih međunarodnih organizacija kao što su Ujedinjene nacije, teroristi imaju svoje aktivnosti.\nU cilju sprovođenja gore navedenih radnji i mera obveznik je dužan da:\nutvrdi i proveri identitet stranke i to:\n• kada uspostavlja poslovni odnos sa strankom,\n• kada u vezi sa strankom ili uslugom postoje osnovi sumnje da se radi o pranju novca ili finansiranju terorizma,\n• kada postoji sumnja u istinitost ili verodostojnost podataka o stranci;\nprati poslovanje i proverava usklađenost aktivnosti stranke sa prirodom poslovnog odnosa;\ndostavlja Upravi izveštaje o transakcijama ili licima za koje postoji osnov sumnje da se radi o pranju novca ili finansiranju terorizma.\nObveznik je dužan da izradi listu indikatora za prepoznavanje sumnjivih transakcija ili stranaka, u koju će uvrstiti indikatore objavljene na web sajtu Uprave. U postupku utvrđivanja postojanja elemenata za kvalifikaciju određene transakcije ili lica sumnjivim, treba uvek imati na umu indikatore za prepoznavanje osnova sumnje. Međutim, ako neka transakcija ispunjava jedan od indikatora, ne mora da znači da se radi o sumnjivoj transakciji i da je podatke o njoj odmah potrebno dostaviti Upravi. Treba sagledati širi okvir, u skladu sa principom da obveznik najbolje poznaje svog klijenta i proceniti da li određena transakcija izlazi iz okvira uobičajenog, odnosno očekivanog poslovanja stranke. I suprotno navedenom, transakcija može biti sumnjiva a da ne ispunjava ni jedan od indikatora.\nTakođe treba naglasiti da se od računovođa ne očekuje da proveravaju svaku transakciju koja prođe kroz knjigu stranaka, a pojedine računovodstvene usluge se pružaju na jednokratnoj osnovi, bez trajne poslovne saradnje sa strankom. Međutim, veliki broj usluga koje računovođe pružaju omogućavaju im relativno dobru poziciju da, zahvaljujući suštinskom poznavanju i pristupu knjigama i računima svojih stranaka kao i poznavanju upravljačkih procesa, prepoznaju sumnjive aktivnosti svojih stranaka ili poslovnih saradnika svojih stranaka, koje pružaoci drugih usluga ne bi prepoznali. Aktivne računovođe treba da budu na stalnom oprezu za radnje koje ukazuju na razlog za sumnju da se radi o pranju novca ili finansiranju terorizma, koristeći se profesionalnim iskustvom i procenom u pronalaženju razloga za sumnju tamo gde treba. Dobra strana obavljanja ove funkcije je profesionalna sumnjičavost, što je osnovna karakteristika mnogih zadataka i odnosa u računovodstvenoj struci.


NAPUŠTA LI KLUPU SRBIJE: Dve evropske reprezentacije žele Marinu Maljković za selektorku - Košarka, Reprezentacija\nNAPUŠTA LI KLUPU SRBIJE: Dve evropske reprezentacije žele Marinu Maljković za selektorku\nBELGRADE, SERBIA - FEBRUARY 09: Head Marina Maljkovic of Serbia reacts during the FIBA Women's Olympic Qualifying Tournament 2020 Group B match between Serbia and Mozambique at Aleksandar Nikolic Hall on February 9, 2020 in Belgrade, Serbia. (Photo by Srdjan Stevanovic/Getty Images)\nVladimir Kolarik 29.09.2021., 11:20\nNakon sjajnih rezultata sa ženskom košarkaškom reprezentacijom Srbije, vlada veliko interesovanje za Marinu Maljković.\nKako prenose francuski mediji, kod tamošnjek košrakaškog saveza Maljkovićeva figurira kao najozbiljniji kandidat da na kormilu reprezentacije zameni dosadašnju selektorku, Valeri Garnije.\nSelekcija Srbije upravo pod Marininim vođstvom u nekoliko navrata nanela izutetno bolne poraze Francuskoj, a sada „trikolori“ pokušavaju da je ubede da pređe u njihove redove i prenese im šampionski pelcer iz Beograda.\nMeđutim, Francuska nije jedina reprezentacija koja želi Maljkovićevu na svojoj klupi, pošto se poslednjih dana pojavila informacija da je nakon smene selektora Filipa Mesdaha, ozbiljno zagrizla i Belgija.\nIz redova obe reprezentacije za sada se nisu zvanično izjasnili, a sve bi trebalo da bude poznato u narenih nekoliko dana.\nMarina Maljković je sa reprezentacijom Srbije osvojila dva zlata na Evropskim prvenstvoma 2015. i 2021. godine, ondosno bronzu 2019. godine. Takođe naša ženska selekcija je pod njenim vođstvom osvojila i treće mesto na Olimpijskim igrama u Riju, a u Tokiju je morala ipak da se zadovolji četvrtim mestom.\nBelgijaFrancuskamarina maljkovićŽenska košarkaška repezentacija Srbije\nPrethodna vest OKTAGONBET TIKET DANA: Fenomenalna ponuda, Liga šampiona u prvom planu!\nSledeća vest WTA NUR SULTAN: Krunićeva preko Slovenke do četvrtfinala\nOKTAGONBET TIKET DANA: Fenomenalna ponuda, Liga šampiona u prvom planu!\nWTA NUR SULTAN: Krunićeva preko Slovenke do četvrtfinala


Košarkaši "Prve petoletke" je trebalo sinoć u Severnoj Mitrovici da odigraju utakmicu prvog kola plaj-ofa Druge srpske lige protiv košarkaša "Trepče".\n"Moji saigrači iz KK Trepča nisu u mogućnosti da odigraju večeras prvenstvenu utakmicu u Kosovskoj Mitrovici jer ekipi KK Prva Petoletka iz Trstenika nije dozvoljeno da pređu administrativni prelaz na Jarinju. Inače, niko od sportskih klubova nije reagovao na moju inicijativu niti su dali podršku da se ovaj problem reši. Ovo mora da prestane!", poručio je Dašić.\nDašić je rekao da su iz Košarkaškog saveza insistirali da se utakmica odigra u najkraćem mogućem roku u Raški.\nKancelarija za Kosovo i Metohiju osudila je ovu zabranu kao "delikt protiv savremenih civilizacijskih vrednosti i zdravog razuma".\nKancelarija zahteva da se na Kosovu omogući sloboda kretanja, a srpskom narodu "konačno prizna pravo na život bez pritisaka i provokacija".\nOd međunarodne zajednice se traži da prestane da toleriše "samovoljno postupanje Prištine usmereno ka obespravljivanju i zastrašivanju Srba".


Blater i Platini suspendovani su zbog isplate od dva miliona švajcarskih franaka 2011. godine, koliko je Švajcarac kao predsednik FIFA uplatio Platiniju, prvom čoveku UEFA, na ime savetodavnih usluga.\nKao razlog za smanjenje suspenzije FIFA navodi određene rezultate koje su postigli tokom svog angažmana u fudbalu.\nBlater i Platini negirali su krivicu, a Blater je već najavio žalbu Međuanrodnom sudu za arbitražu u Lozani, a to će izvesno učiniti i Platini.\n- Razočaran sam odlukom i sigurno ću se žaliti Sudu u Lozani - izjavio je Blater, a prenosi Bi-Bi-Si (BBC).\nFIFA je ujedno potvrdila suspenziju od 12 godina bivšem generalnom sekretaru Žeromu Valkeu, zbog zloupotrebe položaja prilikom prodaje TV prava za Svetsko prvenstvo.\nIzbori za novog predsednika FIFA održaće se u petak.


16/11/2017 | 17:31\nKancelarija Svetske banke na Kosovu predstavila je redovan izveštaj o ekonomskom razvoju na Zapadnom Balkanu i saopštila da će (tzv) Kosovo u 2017, prema procenama te finansijske institucije, imati najveći ekonomski rast od 4,4 odsto BDP.\n“Ekonomije Zapadnog Balkana imaće u 2017. rast bruto domaćeg proizvoda od 2,6 odsto BDP, a najveći rast imaće Kosovo, Albanija i Crna Gora. Na Kosovu se predviđa da će se ekonomski rast sa 3,4 odsto u 2016. godini povećati na 4,4 odsto BDP u 2017. godini.”\nTaj rast je rezultat investicija, potrošnje i izvoza, kazala je na konferenciji za novinare direktorka Svetske banke za Zapadni Balkan Linda Van Gelder.\n“Posle gotovo deset godina zapošljavanje je vraćeno na nivo iz 2008. godine u svim zemljama sa izuzetkom Bosne”, kazala je ona.\nEKONOMSKI POKAZATELJI: Srbija 50 godina daleko od nivoa razvijenih EU zemalja


Počeo rad na novoj predstavi – prva internacionalna produkcija - GradPrijedor.com - Portal grada Prijedora\nHome»Kultura»Počeo rad na novoj predstavi – prva internacionalna produkcija\nPočeo rad na novoj predstavi – prva internacionalna produkcija\nPozorište Prijedor je nakon duže pauze počelo rad na novoj predstavi, dramatizaciji romana Gorana Vojnovića „Jugoslavija, moja domovina“ u režiji Marka Misirače, izjavio je danas vršilac dužnosti direktora ove kuće Srđan Knjeginjić.\n„Ovo nam je prva internacionalna saradnja, to jest saradnja Pozorišta Prijedor i pozorišta iz Kopra iz Slovenije i njemačke fondacije Fridrih Ebert“, rekao je Knjeginjić na konferenciji za novinare u Prijedoru.\n„Nadamo se posjeti velikim festivalima u regionu sa ovom predstavom“, dodao je Knjeginjić.\n„Ovo je jedna emotivna vrteška koja počinje od otkrića glavnog junaka vezanog za njegovo porijeklo i porijeklo njegovih roditelja. On kreće u potragu za ocem, prošlošću, korijenima i na tom potresnom dirljivom, nekad i vrlo duhovitom putu, on otkriva stvari o sebi i formira identitet kojeg nije ni bio svjestan“, kaže Misirača.\n„Takvo prijateljstvo mislim da i sada pravimo sa ovom koprodukcijom u Prijedoru“, rekao je Štomolak.\n„Interesovanje svakog pojedinog člana koji učestvuje u ovom projektu je zaista veliko, zdušno, iskreno i iz srca“, rekla je Predojevićeva.


Portland melje sve pred sobom: Lilard rekordima gasi Jokićeve snove\nKurir\t09.04.2017 12:11\nLilard je postigao devet "trojki", a to je bila njegova 27. utakmica u sezoni u kojoj je postigao najmanje 30 poena.\nPortland sada na osmom mestu ima dve pobede više od Denvera.\nKlej Tompson bio je najefikasniji u Golden Stejtu sa 20 poena, Jan Klark postigao je 17, a Drejmond Grin 13 poena i osam skokova. U tim se posle 19 utakmica pauze zbog povrede kolena vratio Kevin Durent, a meč je završio sa 16 poena, 10 skokova i šest asistencija. U ekipi nije bilo Stefena Karaija zbog problema sa levim kolenom. Kvin Kuk bio je najefikasniji u ekipi Nju Orleansa sa 22 poena, a Džordan Kroford postigao je 22.\nMilvoki je pobedio Filadelfiju sa 90:82 i plasirao se u plej-of Istočne konferencije.\nBakse je do pobede predvodio Janis Adetokunbo sa 20 poena, 10 skokova i šest asistencija. Milvoki je prekinio niz od tri poraza, a za prolaz u plej-of bila mu je potrebna pobeda, uz poraz ili Čikaga, Indijane ili Majamija.\nČikago je izgubio od Bruklina sa 107:106. Pobedi Milvokija doprineli su Greg Monro sa 17 poena i Metju Delavedova sa 14. U ekipi Filadelfije najefikasniji je bio Rišon Holms sa 17 poena i 10 skokova.\nLos Anđeles Klipersi pobedili su San Antonio sa 98:87 i ostvarili petu uzastopnu pobedu, Majami je pobedio Vašington sa 106:103, Indijana je bila bolja od Orlanda sa 127:112, dok je Boston pobedio Šarlot sa 121:114 i ostao u igri za osvajanje prvog mesta Istočne konferencije pred plej-of.


Delegacija Saveta Evrope posetila ruskokrstursku školu - Minority News\nOsnovnu i srednju školu sa domom učenika „Petro Kuzmjak“ u Ruskom Krsturu 28. februara je nenajavljeno i izvan protokola posetila delegacija Saveta Evrope, koja je u našu zemlju došla po četvrti izveštaj Srbije o sprovođenju Evropske povelje o regionalnim i manjinskim jezicima.\nDelegacija, koju je predvodio njen član iz Srbije profesor Filološkog fakulteta u Beogradu i poznati lingvista prof. dr Ranko Bugarski, u večernjim satima posetila je Školu na svom putu iz Novog Sada u Suboticu.\nOdluka o iznenadnoj poseti donesena je kada su članovi delegacije od profesora Bugarskog čuli da u Ruskom Krsturu radi jedinstvena škola u svetu u kojoj se nastava izvodi na rusinskom jeziku i na srednjoškolskom nivou.\nGosti su posetili i školski internat, a upoznati su i sa trenutnim stanjem, ali i kratkom istorijom obrazovanja na rusinskom, istorijom Rusina na ovim prostorima i samim Ruskim Krsturom.\nČetvrti periodični izveštaj pripremilo je Ministarstvo za ljudska i manjinska prava, na osnovu priloga republičkih i pokrajinskih organa, jedinica lokalnih samouprava, kao i drugih institucija relevantnih za primenu Povelje, a među njima su i svi nacionalni saveti nacionalnih manjina.\nTanja Arva-Plančak, sekretar Nacionalnog saveta Rusina, je rekla da su lokalni mediji, posle privatizacije, izgubili na kvalitetu programa, a što se tiče sredstava za izdavačku delatnost i kulturu, ona su poslednjih godina višestruko smanjena.\nŽeljko Kovač, predsednik Izvršnog odbora Nacionalnog saveta Rusina, je upozorio na problem službene upotrebe rusinskog jezika. Iako je u službenoj upotrebi u pet opština i u Gradu Novom Sadu, rusinski jezik se ne može koristiti u državnim institucijama, nema formulara na rusinskom jeziku, a ne ostvaruje se ni vođenje sudskog postupka na rusinskom jeziku. Ne poštuje se ni Odluka o postavljanju zastava i simbola nacionalnih manjina u lokalnim samoupravama u kojima je rusinski jezik u službenoj upotrebi.\nOznake:\tdelegacija Saveta Evrope, Petro Kuzmjak, rusinski jezik\nU Ruskom Krsturu počeo Dramski memorijal „Petra Rizniča Đađe“\n„Rusin film fest“ u Šidu


Evo kako da lepe misli pobede one druge, negativne! - PRess Serbia | PR PRess team\nEvo kako da lepe misli pobede one druge, negativne!\nTokom prethodnih godina, istraživači su napravili brojna istraživanja o lošim mislima koje pokušavaju da preuzmu kontrolu nad čitavim našim bićem, i imaju mnogo bolju sliku o tome kako nastaju, samim time, i kako da se protiv njih borimo. Evo kako da lepe misli pobede negativne.\nEvo nekoliko tehnika koje možete da primenite da biste se od njih “odbranili”.\nSvi volimo da mislimo da imamo sjajnu samokontrolu, pa negativne misli imaju još jedan loš efekat – nateraju nas da sumnjamo sami u sebe, da sebi kažemo da nismo dovoljno jaki ili skoncentrisani, i dodatno se obeshrabrimo. Učenje dobrih tehnika za držanje misli pod kontrolom važno je u održavanju mentalne “higijene”.\nAko vas nedeljama, ili čak mesecima muče uporne negativne misli, pokušajte ovo.\nVeće su šanse da vas one ophrvaju ako ste pod velikim stresom, osećate anksioznost ili depresiju, možda ste ljuti ili tužni zbog nečega. Podložni su i oni koji imaju tendenciju da opsesivno razmišljaju ili se zbog neke trenutne situacije osećaju ugroženim – u životu, vezi ili na poslu.\nStručnjaci podvlače da se negativne misli često “prišunjaju” i ljudima koji su neispavani, umorni ili iscrpljeni.\nSpavajte koliko možete, pijte tečnost i nemojte da gladujete. Sve to zvuči banalno, ali često kada nas oprhvaju teške misli, prestanemo da vodimo računa o sebi.\nKoristite i tehniku “dva za jedan”\nKada vas “napadne” neka teška misao, uzvratite tako što ćete aktivno i uporno razmišljati o dve pozitivne stvari u svom životu. Vi ćete najbolje znati koje su, i moraćete da uložite napor da ih izgurate u prvi plan u svojim mislima, i na taj način neutrališete one negativne.\nTagovilepe misli misli pozitivno pobedite negativne misli press serbia\nSlobodno spavajte odvojeno od partnera!


Prljavi transport uvjerljivo najveći klimatološki problem EU - Impuls\nObjavljeno: Nedjelja, 26 Juni 2016 13:00\nPodaci Evropske okolišne agencije pokazuju da su ukupne emisije stakleničkih plinova pale za 24% između 1990. i 2014., no istodobno, emisije iz transporta rasle su za 17%. Automobili i kamioni zabilježili su najveći porast emisija ugljičnog dioksida u proteklih 25 godina, rastući za 124 megatone.\nTakođer, podaci pokazuju da su drastično porasle i emisije CO2 iz avioprijevoza i to za 82% od 1990., na 93 megatone, kao i emisije iz uređaja za hlađenje (HFC spojevi). Sektor transporta predstavlja jednu petinu EU emisija.\n"Transport je sada bez sumnje najveći klimatološki problem Evrope. Te brojke služe kao poziv za buđenje, a Evropska komisija nema izbora nego pomoći zemljama članicama da ostvare ambiciozne ciljeve o učinkovitosti i elektrifikaciji transporta s novim standardima za automobile i kamione do 2025.", kazao je Jos Dings, direktor Transport and Environment grupe.\nEK trenutno ocjenjuje opcije za reguliranje emisija iz automobila, koje bi itekako trebale uticati na cilj o 40-postotnom smanjenju emisija do 2030., dogovorenom na pariškoj klimatskoj konferenciji. Glasnogovornik Evropskog udruženja proizvođača automobila komentirao je da usprkos smanjenju CO2 iz novih vozila nije došlo do smanjenja emisija iz cijele grane i to zbog velikog povećanja potreba za prijevozom. To pokazuje da se taj izazov ne može rješavati isključivo fokusirajući se na emisije iz novih vozila, koje čine tek 5% evropske flote. Dakle, trebalo bi razmatrati kako se vozila koriste, kakav je udio ugljika u gorivima, ponašanje vozača, infrastruktura, potencijal povezivosti prijevoza, te pametni transportni sistemi, objavio je Guardian.


Bizarna aplikacija za djecu na kojoj liposukcijom vadite mast iz Barbie uklonjena iz ponude - Index.hr\nBizarna aplikacija za djecu na kojoj liposukcijom vadite mast iz Barbie uklonjena iz ponude\nUZNEMIRUJUĆA aplikacija koja plastičnu kirurgiju pretvara u dječju igru izazvala je bijes javnosti te oštar prosvjed na Twitteru što je dovelo do toga da se igra i ukloni.\nKorisnik Twittera Marcus Barber otkrio je aplikaciju na iPodu njegove 11-godišnjakinje te joj odmah onemogućio pristup te o aplikaciji obavijestio javnost nazvavši je smećem.\nBarber je aplikaciju prijavio profilu Everyday Sexism koja se bavi prikupljanjem primjera seksizma u svakodnevnom životu, a organizacija je odmah započela s kampanjom za uklanjanje igre s iTunesa, te ekvivalentne verzije s Google Playa (u kojoj se Barbie zove Barbara), odakle se mogla skinuti. Ime Barbie, iako aplikacija nije ni na koji način povezana s kreatorom i proizvođačem lutke Barbie, Mattelom, snažno sugerira iznimno vitku figuru po joj je planetarno popularna lutka poznata.\nIgra je namijenjena djeci od devet godina te im dopušta podvrgnuti Barbie liposukciji "kako bi bila privlačnija". U vrlo neprikladnom opisu aplikacije piše da "ova djevojka ima toliko kilograma previše da joj ni jedna dijeta ne može pomoći". "U našoj klinici može se podvrgnuti operaciji koja se zove liposukcija i koja će je učiniti mršavom i prekrasnom. Trebat ćemo napraviti manje rezove na problematičnim dijelovima i isisati višak masti. Doktore, hoćete li je operirati?", nastavlja se.\nBizarna i neprimjerena aplikacija uklonjena nakon prosvjeda javnosti\nIgra zatim dopušta djeci da identificiraju "problematična područja nesretne Barbie", isišu joj mast s trbuha i lica te zašiju rane. Kada je operacija gotova, možete vidjeti usporedne slike debele Barbie koja se transformirala u ljepoticu.\nNije nimalo iznenađujuće da su se iTunes i Google Play našli na meti žestokih kritika zbog odobrenja ovakvih aplikacija, osobito u vrijeme u kojemu se javnost toliko fokusira na fizički izgled, plastične operacije i sve veći trend napuštanja fotošopiranja već prekrasnih ili premršavih modela.\nTisuće negativnih komentara i prigovora imale su utjecaj, a aplikacije su sredinom siječnja uklonjene iz ponude.\n#djeca #mobilne aplikacije #seksizam kod djece


Vučinić sve bliži Arsenalu, zamena je Osvaldo! - Sportske.net\nVučinić sve bliži Arsenalu, zamena je Osvaldo!\nPrema pisanju italijanskih medija, Arsenal se dogovorio sa Juventusom oko pozajmice Vučinića i ostaje samo da dogovore detalje sa igračem. Ako se ovaj aranžman ostvari, iz Engleske put Italije bi trebalo da krene Osvaldo iz Sautemptona.\nRadiće "metla" u Arsenalu!Zvanično - Arsenal poslao ponudu za Argentinca!Zvanično - Arsenal poslao ponudu za Argentinca!Da li Juve treba da prihvati ovu ponudu za Pogbu?Bufonov "drim tim"!\nVenger je dugo vagao i na kraju će izbor izgleda pasti na iskusnog Crnogorca.\nVučinić je trebalo da ode u Inter, dok bi u suprotnom smeru otišao Guarin. Ipak, Tohir he stopirao taj transfer, pa su se oba igrača našla "ni na nebu ni na zemlji".\nPosle propadanja tog transfera, ponovo je postala otvorena opcija odlaska u Arsenal, koja će se, ako je verovati italijanskim izvorima, brzo ostvariti. Arsenal i Juve su se navodno dogovorili, a samo još ostaje da Vučinić pristane.\nAko bi se Juventus "otarasio" Crnogorca, pokušali bi, takođe na pozajmicu, da dovedu Osvalda iz Sautemptona, koji se nije baš najbolje snašao u Premijer ligi.\nTransfer rok se zatvara u petak i do tada bi sve trebalo da bude poznato.\nNovi problem za "Tobdžije"


Dačić: Britanci ruše mir na Balkanu - Sputnjik Srbija\n08:37 01.07.2015 (osveženo 16:19 05.10.2015) Preuzmite kraći link\nSrbija poziva članice SB UN da ne glasaju za britansku rezoluciju o Srebrenici, jer smatra da bi njeno usvajanje bilo štetno i moglo da destabilizuje region, navodi se u pismu koje je šef diplomatije Ivica Dačić uputio SB, pišu Novosti.\nKako se navodi u pismu koje je Dačić u ponedeljak uputio članicama SB, a u koje je taj list imao uvid, usvajanje britanske rezolucije o Srebrenici bilo bi nepotrebno, štetno i izavalo bi nesagledive i dugotrajne negativne posledice po proces stabilizacije u BiH, ali i na prostoru čitavog Zapadnog Balkana.\nDačić naglašava da se Zapadni Balkan suočava sa novim bezbednosnim izazovima, rizicima i pretnjama na koje lideri naroda regiona treba da pronađu nove odgovore.\n„Međutim, nacrt ove rezolucije, koji je izrazito loše osmišljen i tempiran, prošlošću se bavi na način koji ne pomaže u suočavanju regiona sa potrebama sadašnjosti i budućnosti i neće doprineti da se proces saradnje i pomirenja ohrabri, ojača, olakša i ubrza“, naveo je Dačić.\nOn je ukazao da o tome najbolje svedoče strasti koje je u regionu izazvala sama najava „podnošenja ovakve neizbalansiranje rezolucije, bez odgovarajućih transparentnih konsultacija sa svim zainteresovanim stranama“.\nDačić u poruci naglašava da Srbija odaje poštu svim žrtvama sukoba na prostoru bivše SFRJ i da je čvrsto uverena da naša sećanja o aktivnosti čiji je cilj da se prošlost ne zaboravi treba da budu isključivo u funkciji pomirenja i promocije regionalne saradnje i dobrosusedstva.\nDačić, Srebrenica, Velika Britanija, rezolucija, Ivica Dačić, Srbija


Back REPORTAŽE PRISUSTVOVALI SMO Uskršnji darovi Bean Fest-a Novosađanima\nsubota, 19 april 2014 09:14\nPovodom najvećeg hrišćanskog praznika, na Veliki petak, Bran Fest-u u pomoć su pritekli Udruženje građana „Biber“ iz Bečeja, Kreativni prostor “Kreativke NS” i „Kreativna radionica“ iz Temerina, koji su organizovali radionice oslikavanja i ukrašavanja jaja, kako je i običaj na ovaj dan. Akcija oslikavanja je počela u 11 časova, i ni sporadična kiša nije omela mališane da se priključi radionicama i daju svoj mali, ali iskren doprinos, ukrašavanju jaja, simbola Uskrsa ali i rađanja i pobede života.\nDomaćin - Bean Fest je po završetku akcije, posetiocima izlozbe "Uskrsnji darovi", podelio 1000 uskršnjih jaja, od kojih su neka bila prava umetnička dela.\nNešto više od 40 izlagača odazvalo se na temu „Usrkšnjih darova“ i na tezgama su se mogli naći uskršnji pokloni, osim oslikanih jaja, korpica i zeka, bilo je tu kuglofa, vina, meda, lekovitog bilja, ali i predmeta iz zanatskih radionica i umetničkih slika.\n-Akcija je imala za cilj obeležavanje ovog hrišćanskog praznika, ali je to bila i još jedna prilika da pozovemo Novosađane na drugo lepo humanitarno-kulturno-gastronomsko druženje, na Bean Fest, popularnu Temerinsku pasuljijadu, koja će se ove godine po deseti, jubilarni put, održati na Vašarištu u Temerinu - izjavio je Dragan Vukotić menadžer Bean Fest-a.\nGoran Podlipec, zvanični promoter Pasuljijade i ovoga puta, dosledan njemu svojstvenom šarmu i humoru, sa korpicom u ruci delio je mališanima i građanima Novog Sada šarena jaja, pozivajući ih da od 5. do 7. juna posete najveću kulturnu manifestaciju u Vojvodini – Bean Fest. Posebno je naglasio da 7. juna očekuje veliki broj takmičara na Ravničarskim igrama, za koje je neposredno zadužen da vodi.\n-U Ravničarskim igrama svake godine obaramo svetske rekorde u najneverovatnijim disciplinama. Nešto novo pripremamo i za ovu godinu, ali ne želimo sve karte da otkrivamo jer posetioci festivala znaju da na licu mesta mogu da se prijave, učestvuju u igrama, i da je kompletan prihod od njihove kotizacije namenjen u humanitarne svrhe. Humanitarna akcija Pasuljijade pod nazivom „Pogodi u srce“ trudi se da pomogne, pre svega mlađim ljudima sa kardiovaskularnim problemima, ali i svima onima kojima je naša pomoć potrebna - rekao Goran Podlipec.\nSvaka velika-mala akcija koje organizuje Bean Fest praznik je radosti, veselja i dobrog ukusa. Takva je bila i manifestacija „Uskršnjih darova“ koja je Novosađane obradovala kvalitetnim izlagačima, dobrom ponudom i naravno humanitarnom akcijom koja uvek ide uz njih.


Dogovor pekari-država: Beli hleb neće poskupeti :: EMG :: Ekonomske vesti iz Srbije\n20. avgust 2010. | 13:57\nMinistar trgovine Slobodan Milosavljević izjavio da je sa Unijom privatnih pekara Srbije postignut dogovor da cena belog hleba ostane nepromenjena i da im iz Robnih rezervi bude odobrena pozajmica do 100.000 tona pšenice.\nOn je novinarima kazao da će cena vekne od pola kilograma koja se pravi od brašna tip 500 ostatati nepromenjena u narednih šest meseci, navodeći da je cena tog hleba 15 do 38 dinara.\nPrema njegovim rečima, dogovoreno je da pozajmica pšenice bude odobrena na godinu dana i da pšenica postepeno bude preuzimana svakog meseca.\nPredsednik Unije pekara Srbije Zoran Pralica je rekao da će pozajmljena pšenica biti korišćena samo za proizvodnju belog hleba.\nPralica je naveo da naredne nedelje počinju pregovori i s bankama o izdavanju garancija pekarima za pozajmicu pšenice.\nCene ostalih vrsta hleba i peciva i dalje će se formirati slobodno, kazao je Pralica.\nTeme: Cene, Hlebe\nLičnosti: Slobodan Milosavljević, Zoran Pralica\nInstitucije: Unija privatnih pekara Srbije\nMinistar: Nema razloga za povećanje cena hleba, struje i gasa\nSlužba potrošača: Poskupljenja će dodatno smanjiti promet


5 najboljih aplikacija za praćenje menstrualnog ciklusa i plodnih dana\nZahvaljujući ovim besplatnim aplikacijama, više nećete morate da razmišljate o dolasku menstruacije i plodnim danima...\nTo za vas sada rade aplikacije. Ipak, ako vam je teško da se odlučite između raznih aplikacija za praćenje menstrualnog ciklusa čiji broj neprestano raste, priskačemo vam u pomoć. Suzili smo izbor na pet najpopularnijih i najbolje ocenjenih, među kojima ćete pronaći jednu za sebe uz napomenu da su sve navedene aplikacije potpuno besplatne.\nVizualno jedna od najneutralnijih aplikacija koja ne najavljuje dolazak ciklusa laticama cveća ili ružičastim prahom. Jednostavna je za primenu, a osim praćenja menstruacije, nudi opciju vođenje dnevnika o svim drugim medicinskim podacima vezanim za menstrualni ciklus.\n3 korisne aplikacije koje će brojati kalorije umesto vas\nPopularne i veoma korisne, aplikacije koje mere kalorije mogu postati vaš najbolji saveznik upravo u borbi protiv kilograma.\nAko su vam aplikacije poput Clue predosadne, ova će vas oduševiti. Za razliku od drugih menstrualnih pratilaca, Eve izgleda kao vremenska linija na društvenim mrežama i koristi emotikone u obaveštenjima vezanim za vaš menstrualni ciklus. Osim navedenog, sadrži i veliku bazu podataka o svim važnim informacijama poput kontracepcije.


Samo jedna od jezivih metoda mučenja u zatvorima CIA\nPrema svedočenju nekoliko zvaničnika Senata, napori koje je CIA ulagala da se ovi dokumenti ne objave su enormni. najviše ih je zabrinjavalo to što će, između ostalog, biti otkrivene i države saveznice koje su im pomagale u njihovim surovim metodama ispitivanja.\nOve države su pomagale CIA na dva načina: omogućavale su prebacivanje zatvorenika na svoju teritoriju bez neophodne birokratske procedure koju takav postupak iziskuje, i omogućavanjem formiranja tajnih ustanova na svojoj teritoriji, daleko od američkih zakona, gde je CIA mogla slobodno da sprovodi svoju torturu.\nMučenje se odigravalo u brojnim tajnim zatvorima\nI kada je sve bilo spremno za otkrivanje imena ovih država, u poslednjem trenutku je taj proces obustavljen, a imena u izveštaju ostala su zatamnjena.\nU objavljenom izveštaju, videli su se samo šifrovani nazivi baza, recimo "Zatvor Blek."\nU mučnju su učestvovale brojne države sveta\nNovinari su odmah počeli da rade na razbijanju šifri upoređujući podatke koje je obezbedio Senat i pređašnje izveštaje o aktivnostima CIA u inostranstvu.\nOtkiveno je da je Agencija vodila svojevrsan biznis sa vladama pojedinih država, debelo im plaćajući za ćutanje i odbijanje saradnje sa ambasadorima, kao i onim organima vlasti SAD koji su tražili informacije o delovanju CIA.\nMeđutim, nezavisne istrage sprovedene u Evropi su već otkrile većinu umešanih zemalja, što ih je dovelo u veoma nezgodnu situaciju.\nJedan od ozloglašenih CIA zatvora\nDržavni sekretar Džon Keri izrazio je zabrinutost povodom potencijalne odmazde prema državama-pomagačima. On smatra da je otkrivanje dokumenata po nalogu Senata osramotilo zemlje koje su prijateljski nastrojene prema SAD.\nKeri je insistirao odlaganje objavljivanja dokumenata kod senatorke Dijane Fajnstin, predsedavajuće u Obaveštajnom komitetu Senata, koja je odlučila da ostane pri prvobitnoj odluci, odbacivši Kerijeve zahteve. Fajnstinova je odbila iz prostog razloga: s obzirom na to da su republikanci preuzeli većinu u Senatu, jednostavno bi "zakopali" ovaj predmet, i nikada ne bi dozvolili njegovo objavljivanje. Ipak je "njihov" Džordž Buš bio predsednik SAD kada su se mučenja dogodila.


Ideje za srpsku istoriju,Radovan Samardžić,NEKORIŠĆENA - Limundo.com\nNekorišćena knjiga, na prvoj predstranici posveta škole za odličan uspeh (13x11cm).\nRadovan Samardžić - Ideje za srpsku istoriju, Jugoslavijapublik, Beograd, 1989, tvrdi povez, 278 stranica, 405g.\nSadržaj (Srpska istorija XIV-XX vek):\nTradicija i preobražaj Srba, Epska vertikala u srpskoj istoriji, Istorija i pesma: hajduci i uskoci, O gradskoj civilizaciji na Balkanu, Mileševa i obnova srpske crkve (1557), Srpski narod krajem XVI i početkom XVII veka: ponovni izlazak na istorijsku pozornicu, Kandijski rat u srpskoj istoriji, Hajduci i panduri, Srpski narod između Turske i Austrije (1683-1739), Karađorđe, Vuk Karadžić u srpskoj istoriji, Miloš Obrenović i Vuk karadžić, Austro-Ugarska i jugoslovensko pitanje, Sudbina jednog naroda: Srbi od XIV do XX veka, O nastanku i sadržaju ove knjige, Pogovor: Predrag Palavestra.\nRadovan Samardžić (1922—1994) je bio srpski istoričar, akademik. Samardžić se intenzivno bavio izučavanjem istorije srpske istoriografije. Razmatrao je različita pitanja iz ove oblasti nastojeći da istraži mesto srpskih istoriografskih spisa u evropskim okvorima (kod Mavra Orbina), posebno se bavio problemom istorijskog u srpskim narodnim pesmama i istoriografskim radom Vuka Stefanovića Karadžića i Slobodana Jovanovića. Takođe je razmatrao i pitanja istorijske svesti u delima koja su oblikovala srpsku politiku (kod Jovana Rajića i u Načertaniju Ilije Garašanina).\nPitanje vezano za predmet: Ideje za srpsku istoriju,Radovan Samardžić,NEKORIŠĆENA.


Merkel: Ono što se dešava u Alepu je nehumano\nNemačka kancelarka Angela Merkel izjavila je danas u Briselu da se nada da će Evropski savet uspeti da ustanovi da je ono što se dešava u Siriji, uz podršku Rusije, nehumano prema stanovnicima tog grada.\n"Zato treba da se radi na primirju i to ne samo na onom od nekoliko sati posle nekoliko sati bombardovanja većo trajnom primirju. Pre svega da bi se dopremila pomoć stanovnicima Alepa i da bi se pokazalo da većina njih nema nikakve veze sa teroristima", rekla je Merkelova pred početak samita šefova država i vlada.\nNadam se da ćemo o tome zauzeti jasan stav, rekla je ona.\nKada je reč o Bregzitu, ona je rekla da je na Britaniji kao će izneti zahtev za izlazak iz Unije.\n"Premijerka je rekla da će to biti krajem marta naredne godine tako da nema potrebe da o tome diskutujemo danas", rekla je Merkelova.\nGovoreći o migrcijama, ona je rekla da se tu ne radi samo o novcu, već u poboljšanju kapaciteta i šansi za te afričke zemlje i da se ljudima pruži nada.\n"Treba da razgovaramo o razvojnoj pomoći, o tome koliko efikasno se ona raspodeljuje i da li smo postigli šta smo želeli ili ne. Treba da budemo veoma samokritični", zaključila je ona, prenosi Rojters.


Vučić: Sve ću reći Putinu - Sputnjik Srbija\nVučić: Sve ću reći Putinu\n12:14 29.09.2018 (osveženo 12:31 29.09.2018) Preuzmite kraći link\nŠta god da radimo, kako god da radimo, naši ruski partneri, čiju podršku uživamo, moraju da budu upoznati sa tim, rekao je predsednik Srbije Aleksandar Vučić uoči sastanka sa ruskim predsednikom Vladimirom Putinom u Moskvi, sa kojim će razgovarati o ekonomskim, ali i političkim temama koje se odnose na Kosovu i Metohiju i region.\n„Za Srbiju je od ključnog značaja podrška Rusije u Savetu bezbednosti UN, jer je u UN, Savetu bezbednosti i Generalnoj skupštini Rusija jedna od zemalja čiju imamo podršku. Šta god da radimo, kako god da radimo, naši ruski partneri moraju ne samo da budu upoznati sa tim, već moraju da nas podržavaju… Ako nas ne podržavaju, sve što radimo nema nikakvog smisla“, rekao je Vučić novinarima u Nišu.\n„Boriću se za njihovu podršku. Do sada su podržavali stavove Srbije“, kazao je predsednik Srbije.\n„Imaćemo najpre razgovor u četiri oka, a biće još sastanaka sa strane, koji su važni za budućnost naše zemlje. Biće mnogo ekonomskih tema, suštinskih političkih tema u vezi sa KiM, tema od izuzetnog značaja za Srbiju“, otkrio je Vučić novinarima.\nSrpski predsednik je dodao da će kasnije i Putin posetiti Srbiju i istakao da se on već 12 ili 13 puta video sa njim, mnogo više od svih predsednika i premijera Srbije u poslednjih 25 godina.\nVučić je naglasio da će sa Putinom razgovarati i o ekonomskim temama, i to ne samo o energetici, i dodao da je Vlada Srbije poslala svoje ideje i projekte i da je ideja da se poveća trgovinska razmena sa Ruskom Federacijom.\nTakođe, rekao je da je trgovinska razmena povećana sa Nemačkom, drugim evropskim zemljama i SAD.\nVučić je istakao i da Putin posvećuje veliku pažnju stanju u regionu i Srbiji, te naveo da mu je Srbija zahvalna na tome.\nVučić Aleksandar, Putin, razgovor


Airbnb otvara 'Kancelariju zdravog turizma' - alternativa masovnom turizmu - Novosti - Turistički svet\nAirbnb otvara "Kancelariju zdravog turizma" - alternativa masovnom turizmu\nAirbnb je pokrenuo novu inicijativu s ciljem da pomogne putnicima da otkriju nove turističke destinacije i pritom izbegnu poznate gradove širom sveta koji su turistički prezasićeni.\nKako je primetio izvršni direktor kompanije Airbnb Brian Chesky, problem sa putovanjima je što "milioni ljudi hrle da vide nekoliko destinacija, radije nego da vide milion različitih".\n"Kancelarija zdravog turizma" ima za cilj pronalaženje novih načina da se putem tehnologije kreiraju i promovišu manje poznata turistička mesta, i to na osnovu nekih ranijih inicijativa ove kompanije.\nPrimera radi, "Airbnb" je prošle godine pokrenuo program promocije 40 sela u Italiji. Takođe, zajedno sa Komitetom za razvoj turizma u opštini Guejlin, radio je na podsticanju turizma u ovoj kineskoj pokrajini i promociji njene jedinstvene kulture kod međunarodnih putnika.\n- Imajući u vidu da turizam raste brže od većine ostalih privrednih grana, od ključnog je značaja da što više ljudi od njega ima koristi. Kako bi se demokratizovala korist od putovanja, Airbnb nudi zdravu alternativu masovnom turizmu koji decenijama nanosi štetu popularnim turističkim destinacijama - navode iz ove kompanije, dodajući da Airbnb podržava turizam koji je lokalnog karaktera, autentičan, raznovrstan, inkluzivan i održiv.\nUz pokretanje kancelarije, Airbnb takođe objavljuje informacije koje pokazuju prednosti zdravog turizma za domaćine, goste i gradove širom sveta, a najavljuje i formiranje novog Savetodavnog odbora za turizam, koji će činiti lideri turističke industrije iz celog sveta.\n- Airbnb se pokazao kao pionir u dovođenju gostiju na nova mesta i ostavljanju više novca u rukama lokalnog stanovništva. Dovođenje turista u svaki grad i zemlju važan je korak u rešavanju problema prenatrpanosti određenih destinacija - poručuju iz Airbnb.


Crna Gora korak bliža gasifikaciji | Analitika - Informativni Portal\nSekulić i Vujović predstavljali CG\nCrna Gora korak bliža gasifikaciji\nTransanadolijski gasovod TANAP, koji će dopremati prirodni gas iz Azerbejdžana preko Gruzije i Turske do Evrope, pušten je u rad juče, a gasovod su svečano otvorili predsjednik Turske Redžep Tajip Erdogan i predsjednik Azerbejdžana Ilham Alijev.\nObjavljeno: 13. 06. 2018 - 14:26 Promjenite veličinu teksta: A A A\nPuštanju u rad gasovoda prisustvovala je i ministarka ekonomije Dragica Sekulić i državni sekretar Nikola Vujović.\nGasovod TANAP, vrijedan 7,2 milijardi eura i dugačak 1,850 kilometara, dio je Južnog gasnog koridora i povezuje Kaspijski basen sa jugoistočnom Evropom. To je projekat koji će transportovati gas od azerbejdžanskog nalazišta Šah Deniz 2 na Kaspijskom moru kroz Tursku do Evrope, saopšteno je iz Ministarstva ekonomije.\n“Sa ovim projektom, gas iz Azerbejdžana će prvi put biti isporučen Evropi. TANAP je važan ne samo zbog očuvanja energetske bezbjednosti, već i zbog poboljšanja životnog standarda u zemljama kroz koje prolazi”, kazao je turski predsjednik Erdogan, prenose agencije.\nBudući dio TANAP gasovoda-Trans jadranski gasovod (TAP), koji bi transportovao gas iz Turske preko Grčke i Albanije u Italiju, jednim svojim krakom-Jonsko-jadranski gasovod IAP u dužini od 511 km proći će kroz Albaniju, Hrvatsku, Crnu Goru i Bosnu i Hercegovinu, čime\nće biti omogućena gasifikacija ovog regiona i otvorena mogućnost za plasman sopstvenog gasa.\nU prethodnom periodu, Ministarstvo ekonomije je intenziviralo komunikaciju sa Ministarstvom za infrastrukturu i energetiku Republike Albanije u cilju zajedničkog pristupa implementaciji IAP-a. Pripremljena je zajednička aplikacija za izradu Glavnog projekta IAP-a za Crnu Goru i Albaniju, za koji je i odobren grant u okviru XV poziva WBIF-a za izradu idejnog projekta u iznosu od 2,5 miliona eura.\nTakođe, nakon Ministarskog sastanka održanog u Bakuu početkom ove godine, potpisano je Pismo namjere o osnivanju projektne kompanije Jonsko-jadranskog gasovoda, što će biti sljedeći korak u čitavom procesu.


Kao i na prethodnim okruglim stolovima, i ovog puta debata je moderirana po "Chatham House" pravilu, odnosno nije dozvoljeno citirati učesnike sastanka\nDuže od tri sata trajao je četvrti po redu okrugli sto u okviru Dijaloga predstavnika stranaka vlasti i opozicije o izbornim uslovima u Srbiji, uoči parlamentarnih i loklanih izbora koji će biti održani 2020. godine.\nU slušaonici beogradskog Fakulteta političkih nauka (FPN), u kojoj se dijalog odvijao, ostale su međutim prazne klupe predviđene za predstavnike opozicionog Saveza za Srbiju, koji, između ostalih, čine Demokratska stranka, Zajedno za Srbiju, Zdrava Srbija, Levica Srbije, Narodna stranka, Srpski pokret Dveri...\nSastanku nisu prisustvovali ni predstavnici opozicionih Demokratske stranke Srbije (DSS), Srpske radikalne stranke (SRS), Dosta je bilo (DJB).\nJovanović: Neko je došao da bi otišao, SNS da se ne bi dogovorio\n"Kada bi se ovako ponašali studenti na ispitu, mislim da bi bili izbačeni sa fakulteta, ne samo oboreni. Svi se drže svojih pozicija", rekao je Čedomir Jovanović, lider opozicione Liberalno-demokratske partije (LDP) koji se tokom trajanja dijaloga na kratko obratio novinarima.\nJovanović je izjavio da je najveća odgovornost na Aleksandru Vučiću, predsedniku Srbije i vladajuće Srpske napredne stranke (SNS), odnosno da je "on taj koji može i ne mora da učini ustupke".\nJovanović je podsetio i da je on ranije predložio formiranje neke vrste prelazne, predizborne vlade i da se ne slaže sa izjavom ministra spoljnih poslova Ivice Dačića, inače lidera Socijalističke partije Srbije (SPS), koalicionog partnera SNS-a, da u Srbiji "nema političke krize i okolnosti zbog kojih treba praviti prelaznu vladu".\n"Mi ne razgovaramo, mi režimo jedni na druge. Spremnost na neki iskorak u ovom trenutku ne vidim", rekao je Jovanović dodavši istovremeno da bi, po njegovom mišljenju, bojkot predstojećih izbora što je opcija o kojoj razmišlja deo opozicije, bio "katastrofalna opcija".\nO sastanku na FPN kaže da ne protiče u konstruktivnom duhu.\n"Neko je došao da bi otišao, SNS je došao da se ni oko čega ne bi dogovorio, a ostali statiraju", rekao je Jovanović koji se potom vratio u salu u kojoj se vodi razgovor.\n"Mi ne razgovaramo, mi režimo jedni na druge. Spremnost na neki iskorak u ovom trenutku ne vidim", rekao je Jovanović\nŽivković napustio sastanak odmah po početku\nIako je odlučio da prisustvuje ovoj rundi dijaloga, predsednik opozicione Nove stranke Zoran Živković napustio je sastanak već 20-ak minuta nakon početka.\n"Ovde nema mogućnosti da se nastavi bilo šta što bi donelo neku korist", rekao je Živković nakon izlaska iz sale.\nNovinarima je nakon napuštanja sastanka pojasnio da je pitao predstavnike vlasti šta je prihvaćeno od predloga nezavisnih tela, o čemu je ranije pričao predsednik Srbije i vladajuće Srpske napredne stranke (SNS) Aleksandar Vučić. Iz odgovora, kako je rekao, shvatio je da nije doneta nikakva uredba kojom se nešto menja pa je odlučio da napusti sastanak jer "ne želi da sluša da je sve isto kao, na primer, 2003. godine".\nZoran Živković po napuštanju četvrte runde dijaloga na FPN\nVučić je ranije rekao da je prihvatio svih pet zahteva nezavisnih tela u vezi sa izborima, ali da to opoziciju ne interesuje, nego samo bojkot izbora.\nŽivković je rekao da je izneo zahtev da vlasti pozovu OEBS da kontroliše ceo izborni proces - od danas do prebrojavanja glasova. U tom slučaju bi, kako je rekao, pozvao ostale opozicione stranke koje su najavile bojkot da učestvuju u izborima.\nNova stranka će, prema njegovim rečima, doneti odluku o učešću na izborima kad budu raspisani.\nDijalog iza zatvorenih vrata\nMartinović: Radimo po zakonima koje je donela današnja opozicija\n"SNS će učestvovati i na narednim okruglim stolovima, mi ćemo da slušamo šta NVO i opozicione stranke žele da nam predlože kako da unaprednimo izborni sistem, ali moj utisak je da je u Srbiji sve dobro, a postoji samo jedan problem - što će Vučić da učestvuje na izborima i u kampanji", izjavio je nakon sastanka funkcioner SNS-a Aleksandar Martinović.\n"Zakon o izboru poslanika je donet 2000. i doneo ga je DOS, zakon o finansiranju je doneo DS, odjednom im zakoni ne valjaju, promenilo se to jer ih narod neće. Kakav je to Vučićev zakon iz 2000? Opozicione stranke imaju suštniski problem - ne znaju kako da opravdaju bojkot, neće da kažu da ih narod ne podržava nego kažu - ne valja režim, a mi radimo po zakonima koje su oni doneli. SNS smatra da je Srbija ozbiljna država i da ne sme da postane zbog Đilasa, Živkovića i Obradovića velika laboratorija u kojoj će ljudi da sprovode neke eksperimente. Sve ideje se svode na to hajde da sprečimo Vučića da učestvuje", naveo je Martinović.\nĐorđe Milićević iz Socijalističke partije Srbije je rekao da je "dobro da se razgovori vode, ali da je logično da se odvijaju u parlamentu" i da su predstavnici opozicionih stranaka prihvatli poziv predsednice Skupštine kako bi zajedno implementirali sve ono što se nalazi u izveštaju Evropske komisije. Milićević je takođe podvukao da su zakoni o kojima se govori, doneti u vreme kada je današnja opozicija činila vlast.\nĐurić: OEBS je rekao šta ne valja sa zakonima\nVladimir Đurić iz opozicione Stranke moderne Srbije na to je međutim odgovorio da zakoni možda i jesu doneti ranije, u vreme kada je opozicija bila na vlasti, ali da je OEBS dao jasne preporuke šta sa tim zakonima nije u redu.\nPredstavnici vlasti i deo opozicije za istim stolom\nSastanak održan 5. septembra bio je posvećen osvrtu na rezultate postignute u poslednjih mesec dana i na njemu učesnici razgovaraju o preporukama koje su bile predmet razgovora u prethodna dva panela posvećena finansiranju kampanja i pristupu medijima, navodi se u saopštenju FPN-a.\nAntonijević je rekao da su tema bili i mediji, ali da nije bilo dovoljno prostora da se o tome govori.\nKao i na prethodnim okruglim stolovima, i ovog puta debata je moderirana po "Chatham House" pravilu, odnosno nije dozvoljeno citirati učenike sastanka.\nPoslednja runda dijaloga održana je 19. avgusta, a tema su bili mediji. Predsednik Dveri Boško Obradović i potpredsednik Narodne stranke Miroslav Aleksić ranije napustili ovaj sastanak. Aleksić je takav postupak obrazložio time da su "predstavnici vlasti tokom razgovora pokazali da nemaju apsolutno nikakvu želju da promene bilo šta po pitanju slobode medija i fer i poštenih izbora".\nTada je i predsedavajući Savezom za Srbiju (SzS) i lider Zajedno za Srbiju Nebojša Zelenović izjavio je da vlast ima rok do 15. septembra da se u Skupštini Srbije izabere novi sastav Regulatornog tela za elektronske medije (REM), ili će u suprotnom savez bojkotovati predstojeće izbore.\nDan kasnije (20. avgusta), iz tog opozicionog saveza je saopšteno da neće učestvovati na narednim okruglim stolovima na Fakultetu političkih nauka.\nSledeći sastanak zakazan je za 9. septembar i razgovaraće se o biračkim spiskovima i izbornoj administraciji, najavio je Milan Antonijević.


RTS\t10.08.2019 13:57\nKošarkaška reprezentacija Srbije u Štark areni igra pripremnu utakmicu za Svetsko prvenstvo u Kini protiv reprezentacije Litvanije. Duel u našoj najvećoj hali počinje od 21 sat, direktan prenos je na Prvom programu RTS-a, strim na RTS planeti, dok tekstualni prenos možete pratiti na našem portalu.\nNakon trijumfa nad čačanskim Borcem, potom i selekcijom Finske, posle kojeg selektor Aleksandar Đorđević nije bio zadovoljan, "Orlove" očekuje mnogo ozbiljniji test sa jednom od najboljih evropskih reprezentacija.\nZa razliku od tih utakmica, Đorđević će konačno na raspolaganju imati svih 14 igrača, koji su kandidati za nastup na Mundobasketu.\nPored igrača koji su na okupu od početka priprema, timu su se priključili NBA igrači Nikola Jokić, Bogdan Bogdanović i Marko Gudurić.\nZa ovaj spektakl do sada je prodato 11.000 ulaznica...\n"Veoma me raduje što smo u Beogradu, što je toliko karata otišlo, siguran sam da će biti još više prodatih karata. Potrudićemo se da što više napunimo Arenu. To momcima znači i oni shvataju koliko im to pomaže, pogotovo u pripremnom periodu, pa i na samom takmičenju", rekao je Sale.\nOn je istakao da očekuje maksimalni pristup svojih izabranika.\n"Pripreme su toliko zahtevne da više ne postoji pojam prijateljska utakmica. Postoji pripremna, ali ne prijateljska. Ponos kod svih je tako veliki da svi žele da pobede, pa tako i mi. Imam moto da je svaka sledeća utakmica najvažnija u karijeri. Na nama je da što pre izgradimo tu karakteristiku koja nas je krasila godinama, a to je fizička snažna igra u duelu, 'u meso', da ne bežimo od toga, da se ne čuvamo, jer ne znamo drugačije", dodao je.\nOvaj duel je ujedno i oproštaj košarkaša od Srbije, jer već u ponedeljak sledi put u Litvaniju na revanš, zatim sledi Akropolis Kup, a onda put u Kinu na šampionat sveta.\nUtakmica Srbija – Litvanija na programu je od 21.00, direktan prenos je na Prvom programu RTS-a, strim na RTS planeti, dok tekstualni prenos možete pratiti na našem portalu.\nKošarkaška reprezentacija Srbije igraće na Svetskom prvenstvu u Kini u grupi D sa selekcijama Italije, Filipina i Angole.


nacionalni saveti - Dnevni list Danas\nPočetna » nacionalni saveti\nNa izborima za savet albanske nacionalne manjine glasalo je 39,4 odsto birača, a najviše mandata je osvojila lista Partije za demokratsko delovanje Šaipa Kamberija, dok je četiri mesta dobila Alternativa za promene Šćiprima Arifija, saopštila je danas Republička izborna komisija.\nIzbori za 22 saveta\nPiše: J. J. 1. 11. 2018.\nLSV pozvala pripadnike manjina da se upišu u poseban birački spisak\nLiga socijaldemokrata Vojvodine pozvala je sve pripadnike nacionalnih zajednica u Srbiji da iskoriste svoja ustavna i zakonska prava i u upišu se u poseban birački spisak.\nPiše: Danas Online 18. 8. 2018.\nMinistar državne uprave i lokalne samouprave Branko Ružić raspisao je danas izbore za Nacionalne savete nacionalnih manjina za 4. novembar ove godine.\nIzbori za nacionalne savete u novembru\nMinistarstvo državne uprave i lokalne samouprave i Republička izborna komisija počeli su pripreme za sprovođenje izbora za nacionalne savete nacionalnih manjina.\nPiše: S. Biševac 4. 7. 2018.\nDa treća bude i sreća\nOdnos prema manjinama pokazuje stepen demokratičnosti i otvorenosti nekog društva i države.\nPiše: S. Biševac 30. 6. 2018.\nPočela javna rasprava o nacrtima zakona o nacionalnim savetima\nMinistarstvo državne uprave i lokalne samouprave raspisalo je javnu raspravu o Nacrtu zakona o izmenama i dopunama zakona o nacionalnim savetima nacionalnih manjina sa ciljem prikupljanja komentara i sugestija koji će dodatno unaprediti postojeći pravni okvir, piše u saopštenju.\nZa aktivnosti nacionalnih saveta u 2018. godini 60 miliona dinara\nPredsednik Pokrajinske vlade Igor Mirović uručio je ugovore kojima je obezbeđen 60,1 milion dinara za finansiranje 15 nacionalnih saveta nacionalnih manjina koje imaju registrovano sedište na teritoriji Vojvodine, piše u saopštenju za medije.


Viktorija objavila akontnu cenu suncokreta - 29,5 dinara plus PDV - AgroSmart\nViktorija grupa, najveći otkupljivač suncokreta u Srbiji, objavila je akontnu cenu suncokreta roda 2020. godine. Kilogram će plaćati 29,50 dinara plus pripadajući PDV.\nPodsetimo, prošle godine sredinom avgusta Viktorija grupa, odnosno njena članica Viktorija logistik, izašla je sa otkupnom akontnom cenom od 25 dinara po kilogramu suncokreta, da bi krajem avgusta objavila da je konačna cena za suncokret roda 2019. – 29,5 dinara. Toliko će sada ratarima platiti akontno.\nU uslovima otkupa ovogodišnjeg roda navodi se da se prima suncokret koji je zreo, nezaražen štetočinama i bolestima, bez prisusutva stranog mirisa, sa maksimalnom vlagom do 20 odsto i primesama do 10 odsto.\nBaza za obračun je vlaga od devet odsto i primese dva odsto. Za svaki procenat vlage preko ili ispod devet odsto odbija se ili se dodaje procenat primljene količine 1:1, a to važi i za svaki procenat primesa.\nZa vlagu iznad 15 odsto naplaćuju se troškovi sušenja u iznosu od 0,35 dinara po procentu vlage iznad navedenog.\nViktorija logistik obavezuje se da će akontnu cenu proizvođačima suncokreta isplatiti po isporuci, obračunu i ispostavljanju računa.\nŽetva suncokreta u nekim delovima Vojvodine je počela, a stručnjaci domaćih instituta kažu da se očekuje prinos od oko tri tone po hektaru.\nTo je, kako kažu, standardni nacionalni prosek i za podneblje Srbije je dobar. Suncokret je ovog proleća posejan na 220.000 hektara.